Revolusi Anak Muda Chelsea FC

Bola sepak Eropah kini kembali lagi dengan musim baharu 2020/2021 setelah mendapat rehat yang singkat sebaik sahaja tamatnya musim 2019/2020 pada bulan Ogos 2020 yang lepas.

Ya, dunia, termasuklah industri sukan masih lagi berasa terkejut dengan kesan daripada penularan w4bak global yang mula merebak luas sekitar bulan Febuari/Mac yang lepas, seraya turut menrencatkan perjalanan liga-liga utama di Eropah bagi musim 19/20.

Sehinggakan kebanyakan badan-badan bola sepak memutuskan untuk memberhentikan kebanyakan perlawanan bola sepak buat sementara waktu sehinggalah disambung semula pada sekitar bulan Jun 2020 tempoh hari bagi menghabiskan saki-baki musim 19/20 tanpa kehadiran penonton. Sungguhpun begitu, aktiviti-aktiviti utama perlu diteruskan juga tetapi semestinya dengan kaedah pengawasan dan pencegahan yang teliti.

Musim baharu yang masih berasa sedikit janggal lagi ini menyebabkan kebanyakan kelab-kelab bola sepak utama di sekitar Eropah lebih berkira-kira untuk membeli dan membawa masuk pemain-pemain baharu dek kerana lebih ingin mengawal situasi kewangan kelab dalam waktu yang tidak menentu ini.

Apatah lagi hasil untung daripada penjualan tiket pastinya bakal jatuh merudum akibat pengurangan kedatangan penonton yang menjadi lebih terhad di stadium pada musim ini.

Walaupun begitu, ia tidak menjadi halangan bagi pasukan biru terkenal yang berlokasi di barat daya London, Chelsea, apabila dengan gahnya telah berbelanja sakan bagi mendapatkan khidmat beberapa pemain berkaliber lagi mengujakan bagi memperkasakan pasukan. Mari tinjau lima pemain baharu yang telah menyarung jersi biru keramat pasukan yang dikenali dengan jolokan nama The Blues ini.

1) Hakim Ziyech: Hakim Yang Bakal Menghukum Pasukan Lawan Dengan Penuh Saksama

Bermain di bahagian sayap, salah satu aset terbaik bersesuaian dengan posisi pemain kelahiran Morocco (Maghribi) ini adalah hantaran lintangnya yang tepat dan berbah4ya. Pin-point pass yang sungguh oh-so-satisfying untuk disaksikan tidak kira sama ada anda berada di pihak lawan atau penyokong.

Selain pilihan s3rangan melalui jarak jauh/long range, gaya permainan Ziyech juga termasuk dengan mengucar-ngacirkan pertahanan lawan menggunakan dribbling skill dan kelajuannya.

sebelum dia cut-inside dan melakukan k1ller pass kepada rakan sepasukan lain di dalam kotak penalti atau terus merembat ke arah pintu gol lawan.

Pemain yang pandai main long-range dan suka dribble sebelum cut inside ni merupakan mimpi ng3ri kepada lawan terutama kepada pasukan yang suka bermain negative football atau ultra-defensif jenis park-the-bus.

Gayanya bermain persis gaya Arjen Robben ketika di Bayern Munich bermain pada posisiyang sama, yakni right wing forward.

Sebagai seorang inverted winger, kaki kirinya yang lebih dominan memberikan Ziyech kelebihan semasa bermain di bahagian kanan apabila hantaran bolanya bertukar menjadi lebih berbah4ya dengan melencong laju ke arah dalam kotak penalti sebelum bakal disambut oleh rakan sepasukan yang sudah berlari menghampiri penghujung tiang gol.

Case in point, para penyokong Chelsea tidak perlu menunggu lama apabila Ziyech telah menunjukkan kualiti trait-nya dalam perlawanan pemanas badan menentang Brighton pada penghujung Ogos tempoh hari apabila cross dari sebelah kanan menuju tepat mencari Callum Hudson-Odoi (CHO). Tetapi sayang sekali bola hantaran Ziyech disambut dengan tandukan CHO yang kurang kemas.

Namun, hero The Blues baharu, Timo Werner, dengan pantas membaca trajektori lantunan bola muntah tersebut dan serta-merta melulu laju bagi meletakkan bola di belakang jaring gol lawan.

Lorong sebelah kanan Chelsea pada musim ini pastinya menjadi salah satu kawasan anc4man terbesar buat pasukan lawan. Selain daripada crossing menuju ke dalam (inward) daripada Ziyech, Chelsea juga mempunyai hantaran lintang yang lebih tradisional daripada pemain bek kanan, Recce James (20), yang pernah disamakan dengan pakar sepakan percuma dan legenda pasukan kebangsaan England, David Beckham, oleh sebab kemampuan hantarannya yang sangat kemas dan tepat melalui kaki kanannya.

Sebelum ini, peminat-peminat Chelsea sudah menyaksikan kehebatan Ziyech dengan lebihdekat bagaimana dia memporak-perandakan dan memberi ketidakselesaaan berpanjangan.

Kepada barisan pertahanan Chelsea apabila pasukan London kendalian Frank Lampard (42) bertembung dengan Ziyech yang pada ketika itu menyarung jersi kelab Ajax Amsterdam pada musim lepas dalam kancah perlawanan Liga Juara-Juara Eropah (UEFA Champions League).

Di mana, perlawanan di antara dua buah pasukan muda berbakat dan hebat di Eropah itu boleh dikatakan antara perlawanan jenis high-octane dan menggila yang akhirnya berkesudahan dengan jaringan 4-4 – dengan Chelsea bangkit daripada ketinggalan jaringan 1-4 sebelum menyamakan kedudukan. (Chelsea kemudiannya berjaya ke peringkat seterusnya melalui kelebihan jaringan aggregate dengan Ziyech terlibat dalam penghasilan tiga biji gol bagi pasukan Ajax)

“If you can’t beat them, join them”

Hikayat mengatakan, hantaran lintang Ziyech ini sangat mahal sehinggakan sekali dia bagihantaran, serta-merta ibu-ibu di negara ini juga berebut untuk menerimanya. Dengan assist sebanyak 18 dan 9 jaringan gol yang tertulis dalam 34 perlawanannya pada musim lepas ketika bersama dengan Ajax, Ziyech merupakan satu prospek yang baik bagi  membantu rakan sepasukan baharunya bagi menempa jaringan dengan lebih banyak bermula dengan musim 20/21 ini.

Setelah memenangi pelbagai kejuaraan termasuklah Liga Perdana Inggeris dengan Chelsea,Frank Lampard dan pengurusan Chelsea berbesar hati memberikan jalan keluar kepada bintang Brazil, Willian, untuk ke kelab jiran tetangga, Arsenal. Bukan untuk memenangi kejuaraan sangat (baca balik awal perenggan ini), tetapi bekemungkinan lebih untuk mendapatkan play time yang lebih banyak supaya mendapat kecergasan yang optimum yang berkemungkinan (sekali lagi) atas faktor untuk terus dipilih bagi mewakili pasukan Brazil di peringat antarabangsa. Ok jk. Friendly jibe je sahabat-sahabat Arsenal sekalian ya.

Kita semua tahu warna biru sentiasa merajai London, dan ya, terkadang warna merah mengambil alih buat seketika. Tetapi apa yang pasti, kita semua boleh bersetuju bahawa London tidak akan sekali-kali bertukar warna menjadi putih. Khalas.

Dengan pemergian Willian, adalah satu no-brainer apabila Ziyech telah diberi kepercayaan bagi menggalas tugas untuk mengambil sepakan penjuru dan juga sepakan percuma bagi skuad Chelsea.

Terdapat beberapa faktor yang menyebabkan Hakim Ziyech tertarik untuk menyertai pasukan terhebat di London dan di England ini. Salah satunya adalah pelan jangka masa panjang dan pengaruh Frank Lampard itu sendiri. Tetapi aku turut berpendapat kejadian ini juga adalah antara penyumbang terbesar dalam membantu proses pemilihan Hakim bagi membuat keputusan yang tepat untuk menyertai Chelsea:

Mungkin Ziyech bermatlamat untuk membalas dendam balik kat Tomori semasa sesi latihan di Cobham.

Kesimpulannya untuk pertahanan lawan, keraplah melakukan kesilapan sebagai satu bonus supaya hakim yang satu ini dapat menjalankan tugasnya dengan menjatuhkan hukuman yang setimpal.

2) Timo Werner: Penggempvr dan Pendominasi Hadapan Serba Boleh

Pacing, finishing, versatility, rajin dan punyai semangat juang yang tinggi merupakan attribute yang sesuai bagi menggambarkan cara dan gaya bermain peny3rang prolifik yang berumur 24 tahun ini.

Selain bermain sebagai seorang striker/centre-forward, Werner juga tidak lekok jika diberikan peranan bermain out-wide atau sebagai false 9 (atau No 10). Justeru, link-up play Werner bakal memberikan kelebihan kepada rakan sepasukannya yang lain pada bahagian s3rangan.

36 gol dan 12 assist dalam 50 perlawanan pada musim lepas semasa bersama pasukan yang semakin meningkat naik, RB Leipzig, membuktikan dominasi unggulnya di bahagian hadapan sehinggakan telah menjadi buruan kebanyakan kelab-kelab ternama di Eropah.

Antara kelab tersebut adalah Liverpool dengan pengurus sensasinya, Jürgen Klopp, sedikit sebanyak menunjukkan minatnya ke atas pemain kebangsaan Jerman ini. Alih-alih, Werner membuat pilihan yang bijak dengan menyertai pasukan The Blues. Lain macam bila difikirkan balik.

Ye lah, Klopp tu orang Jerman jugak sama macam Werner. Selain itu, Liverpool masih segar dengan panggilan juara takhta liga musim lepas dan masih dilimpahi dengan kemasyhuran gelaran pasukan juara Eropah 18/19 (sebelum dimenangi oleh Bayern Munich baru-baru ini bagi musim 19/20 yang lepas). Justeru, menjadi suatu persoalan mengapa Werner tidak memilih untuk berhijrah ke Liverpool.

Mungkin sekarang baru Klopp tahu dan kenal apa itu ‘The Abramovich Effect’, setelah tidak diaktifkan selama dua jendela perpindahan.

Namun yang demikian, punyalah bengkek Klopp ni sampaikan belum apa-apa lagi dia sudah melakukan s3rangan permainan minda dengan mengeluarkan kenyataan perlian ke atas Chelsea kerana berbelanja besar bagi musim ini.

Real jugak bila takde hujan takde ribut, tiba-tiba pasukan sang juara dah mula melakukan p3rang minda dan saraf. Mind games-nya pulak ditujukan kepada pasukan underdog muda berbakat pulak tu. Bukan apa, takkanlah dengan pasukan underdog pun nak bermain p3rang minda, ye dak. Tak manis orang tengok sebab nampak macam gugup.

Selain pengaruh dan status Frank Lampard sebagai salah seorang bekas pemain ternama, mungkin Werner pun dah nampak bibit-bibit kejatuhan The Kop dan barangkali mengambil kira perkara tersebut juga dalam proses pemilihan kelab baharunya.

Setelah peminat Liga Perdana Inggeris/ EPL syok menonton perseteruan individu di antara José Mourinho dengan Arsene Wenger sebelum-sebelum ini, mungkin inilah permulaan bahawa kita telah menemui perkelahian baharu yang seterusnya dalam Liga Perdana Inggeris bagi merancakkan dan menambahkan lagi drama buat generasi EPL terkini di antara Klopp dan Lampard.

Tapi mujurlah jugak Lampard ni bukan jenis termakan umpan dan suka layan mind games sangat walaupun musim lepas dia ada bertekak jugak dengan staf Liverpool kerana tak puas hati dengan keputusan pengadil yang berat sebelah ketika dalam perlawanan liga.

Baik. Kelibat kehadiran Werner, dengan yuran perpindahan sebanyak £48.6m ke Stamford Bridge, bakal menjadikan Chelsea sebagai sebuah pasukan mesin gol yang berwibawa. Apatah lagi dia juga cerdik mencari dan membuka ruang untuk rakan sepasukannya yang lain dalam usaha membuka kunci barisan pertahanan lawan – satu perkara yang bakal membuatkan pengurus-pengurus lawan s4kit kepala jika mengarahkan taktik man-marking kepada barisan s3rangan Chelsea kerana versatility dan kreativiti yang dipunyai dan dimiliki oleh pasukan yang pernah memenangi piala berprestij Liga Juara-Juara Eropah pada tahun 2012.

Tidak perlu disangkal, dengan work-rate-nya yang menakjubkan bagi seorang peny3rang, Timo Werner bakal menjadi ayam tambatan baharu bagi skuad Chelsea moden ini.

3) Kai Havertz: Permata di Tengah Padang (Ballon d’Or Winner In The Making?)

Kai Havertz merupakan seorang pemain berposisi Att4cking Midfielder, atau orang panggil pemain No 10. Bertepatan dengan posisi kegemarannya, Havertz ni pandai create space, mempunyai ball control yang baik, vision dan decision making yang bagus, dan hebat dalam melakukan key pass/through ball.

Kerana kekreatifannya di atas padang, satu perkara yang dapat dilihat dalam caranya bermain mengingatkan aku kepada cara permainan Kaka dan Mesut Özil semasa zaman peak mereka masing-masing di AC Milan dan Werder Bremen/ Real Madrid.

Playmaker berbah4ya ini telah mencetak sebanyak 18 gol dan 11 assist dalam 48 perlawanan seraya menjadikannya sebagai tunjang tengah yang mudah menguasai kawasan selain turut mampu memberikan anc4man di bahagian udara.

Dengan segala attribute, keupayaan membuat jaringan gol serta assist, dan mampu mengatur gerak s3rangan yang merbah4ya dari tengah padang, yuran perpindahan sebanyak £75.8m tampak seperti satu pelaburan yang amat berbaloi terutamanya apabila melihat umurnya yang masih muda (21 tahun).

Ketibaan Kai Havertz di Chelsea pada musim 20/21 boleh diibaratkan seperti hype kedatangan Eden Hazard pada musim 12/13 yang lalu. Hazard hilang, Havertz berganti. Ngam.

The sky’s the limit for Kai!

4) Ben Chilwell: The Next Ashley Cole

Boleh dikatakan kawasan pertahanan kiri Chelsea agak goyah pada musim lepas. Walaupun Marcos Alonso cemerlang dengan peranannya dalam membantu s3rangan di atas, tetapi dia tidak dapat menterjemahkan kecemerlangannya seperti dalam s3rangan semasa menjalankan tugas utamanya iaitu bertahan dan mengawal kubu. Manakala prestasi pemain pilihan lain, Emerson Palmieri, pula tidak cukup konsisten.

Dengan itu, mendapatkan pemain left back kebangsaan England ini merupakan satu solusi yang tepat bagi mengatasi masalah di posisi kiri. Ia juga merupakan satu bonus bagi Chelsea kerana Chilwell sudah biasa dengan gaya permainan pantas dan berfizikal di EPL apabila telah bermain bersama-sama bekas pasukannya, Leicester City, selama 4 musim sebelum ini.

Dengan baru berusia 23 tahun, hanya masa menjadi penentu sama ada Ben Chilwell mampu mencapai status legenda seperti bekas bintang pertahanan ‘The Old Guard’ Chelsea, Ashley Cole.

Tak perlu lagi nak diperkenalkan dengan pemain bola seorang ini.

Ya, Thiago Silva ni bukanlah berada dalam kategori umur-umur pemain muda, tetapi dengan pengalamannya yang luas dalam mengemudi barisan pertahanan, baik di peringkat kelab (AC Milan dan PSG) mahupun negara, khidmatnya amatlah diperlukan oleh Chelsea bagi memperkukuhkan benteng pertahanan yang sebelum ini telah dibolosi sebanyak 54 gol pada musim lepas dalam saingan Liga Perdana Inggeris (berbanding 33 gol bolos oleh Liverpool dan 35 gol bolos oleh Manchester City sebagai benchmark).

Agak kurang senang apabila memikirkan kelab sebesar Chelsea masih tidak menjumpai pasangan pertahanan tengah yang serasi antara Kurt Zouma (25), Andreas Christensen (24), Fikayo Tomori (22) atau termasuk juga bagi pemain yang lebih senior, iaitu pemain  pertahanan pasukan kebangsaan Jerman, Antonio Rüdiger (27).

Kubu batu pertahanan yang dicipta melalui pasangan duo terbaik pada suatu ketika dahulu di antara John Terry dengan Ricardo Carvalho, pastinya masih menjadi igauan buat pasukan Chelsea yang baharu ini dalam usaha mencari dua centre-back tetap yang boleh diharap dapat menyekat dan mengurangkan gol bolos buat pasukan The Blues.

Melalui perpindahan percuma, Thiago Silva yang juga merupakan bekas kapten pasukan Brazil, dijangka mampu meluruskan dan mengebalkan kembali barisan pertahanan Chelsea yang agak rapuh, sama ada berperanan sebagai pemain back-up yang aktif dalam kejohanan yang lebih selektif dan penting atau bermain bersebelahan dengan Antonio Rüdiger sebagai pasangan tengah berdua.

Jika hebat meny3rang tempat lawan tetapi sering dicerob0hi di kawasan belakang, tiada guna jugak orang cakap. Unit s3rangan mungkin membolehkan anda memenangi perlawanan, tetapi ia juga memerlukan khidmat unit pertahanan bagi memberikan anda kemenangan dalam keseluruhan pep3rangan.

Mencari Keserasian dan Keberkesanan Para Pemain

Terdapat beberapa formasi yang mungkin menjadi pilihan Lampard, antaranya adalah:

Dengan trio s3rangan – Werner, Havertz, Ziyech bermain di hadapan, dibantu oleh Tammy Abraham (22) atau Olivier Giroud, serta dua lagi pemain muda Pulisic (21) dan Callum Hudson-Odoi (19) di bahagian sayap.

Manakala di bahagian tengah pula, kestabilan Ruben Loftus-Cheek (24) pasti ditag1h semula oleh Chelsea setelah banyak menghabiskan masanya di tepi padang dek kerana kec3deraan yang menimpanya pada musim lepas. Jika persembahan tidak meyakinkan, pemain berjersi nombor 8, Ross Barkley, sentiasa bersiap sedia bagi menjadi pengganti.

Mateo Kovačić dan pemain tengah metronome, Jorginho, pula sudah sebati dengan peranan di kawasan tengah penyambung daripada barisan pertahanan kepada barisan s3rangan, selain mengawal tempo permainan.

Andai kata salah seorang daripada mereka tidak berhati-hati dan menurun dari segi prestasi, Billy Gilmour (19), pemain tengah muda yang dianugerahi dengan ketenangan tahap tertinggi walau diasak macam mana sekalipun, bakal mengambil tempat mereka dengan mudah.

Pasal Kante tak perlulah aku nak cakap lebih-lebih sebab ramai yang dah tahu; 71% muka bumi ini dilitupi oleh air, yang selebihnya oleh Kante.

Dengan jentera s3rangan yang dikemudi dengan kuasa kejuruteraan Jerman melalui Werner dan Havertz, ditambah pula dengan kelajuan serta t3mbakan lintangan jarak jauh Ziyech dari sebelah kanan, bersama-sama dengan dribble lipas kudung daripada pemain nasional Amerika Syarikat (USMNT), Christian ‘Captain America’ Pulisic di bahagian kiri, Chelsea nampaknya telah mempunyai f1re power yang begitu padu bagi memulakan musim 20/21 dengan penuh keyakinan yang tinggi.

Cuma perkara yang masih sedikit merisaukan adalah chemistry dan keupayaan barisan pertahanan termasuklah dengan prestasi penjaga gol (player-manager. lol) berharga £71.5m, Kepa Arrizabalaga. Jika Kepa dapat tingkatkan komunikasinya dengan barisan pertahanan di hadapannya serta mampu memberi arahan yang sebaiknya, nescaya kekebalan barisan belakang dapat ditingkatkan dengan lebih cemerlang pada musim ini.

Jikalau Kepa masih tidak berada dalam keadaan cakna pada setiap masa atau masih buat hal di musim baharu ini dengan perangai dan prestasi lamanya, maka bersiap sedialah untuk digantikan dengan penjaga gawang baharu.

Penjaga gol Stade Rennais, Edouard Mendy, mungkin?

Dengan jendela perpindahan yang telah dianjakkan masanya dan hanya akan tamat pada 5 Oktober 2020, Frank Lampard dan Marina Granovskaia – direktor Chelsea merangkap orang kanan pemilik kelab, Roman Abramovich – pastinya telah mengintai beberapa nama pengganti untuk diletakkan dalam radar mereka sebelum melakukan sebarang transaksi di masa hadapan.

Musim Penting Bagi Super Frankie

Dengan berbelanja besar bagi mendapatkan sekurang-kurang empat rekrut utama yang segar, Frank Lampard setidak-tidaknya perlu menjulang piala FA (The FA Cup) pada musim ini.

Dan sebagai seorang peminat yang rasional, aku meletakkan peratusan bagi Chelsea untuk memenangi liga sebanyak 80% (dengan tolakan 20% lagi adalah faktor nasib dan keceder4an pemain utama). Jika tidak, menjadi runner-up sudah cukup bagus bagi skuad berwajah baharu Chelsea ini.

Pengurus muda Chelsea ini perlu bertindak dengan lebih proaktif berbanding menjadi reaktif bagi musim baharu yang penting ini I sports.yahoo.com

Untuk saingan Liga Juara-Juara Eropah pula, paling tidak pun Lampard perlu memastikan

Chelsea layak ke pusingan separuh akhir dan jika nasib menyebelahi Chelsea – seperti manaketika malam magikal itu di Munich – harapnya mereka berjaya melangkah ke perlawanan akhir yang bakal berlangsung di Atatürk Olympic Stadium, İstanbul, Turkey.

Harapan lain aku adalah agar Lampard tidak melakukan eksperimentasi-eksperimentasinya pada musim ini atau meletakkan pemain-pemain utama di luar posisi natural mereka. Termasuklah mengambil tindakan yang berani untuk meletakkan pemain-pemain yang tidak perform di bangku simpanan (contohnya macam Mason Mount).

Jika sasaran-sasaran dan harapan peribadi rasional aku ini pun tidak berjaya dikecapi olehnya, maka tunggulah ‘the wrath of Roman’ di penghujung musim kelak.

Secara jujurnya, sebagai seorang peminat Chelsea moden yang telah banyak melihat kejayaan, kepahitan, jatuh bangun pasukan The Blues ini sejak dari bangku sekolah lagi, secara peribadi perkara yang diharapkan semenjak 3, 4 tahun lepas adalah untuk aku menyaksikan pasukan Chelsea mencapai status konsisten sebagai pasukan free-scoring yang digeruni dan mendominasi di bumi Eropah. Di samping dapat menterjemahkan permainan yang cantik dengan penuh taktikal. Sesuai dengan jolokan nama bagi sukan bola sepak iaitu ‘the beautiful game’.

Menang satu atau dua piala setiap musim mencukupi dah. Dapat menang treble atau quadruple pulak adalah satu bonus. Okay, wishful thinking sangat.

Apa-apa pun, may the best team win.

Sekian.

RUJUKAN:


Istana Dracula Pusat Vaksinasi?!

Sebut saja Dracula, ramai sudah membayangkan watak pontianak rekaan Bram Stoker itu yang menjadi igauan ngeri pembaca kisah seram. Tetapi tidak ramai tahu, sebuah istana di Transylvania menjadi inspirasi kediamannya kini menjadi antara pusat vaksinasi Covid-19 di Romania.

Istana Bran yang wujud sejak abad ke-14 dipilih oleh Bucharest sebagai pusat vaksinasi Pfizer bagi menggalakkan ramai warganya mengambil vaksin Covid-19. Bagaimanapun, ini bukan sesuatu yang mudah jika menurut kaji selidik Globesec. Berdasarkan keputusan kajian, separuh daripada warga Romania merasa ragu-ragu untuk mengambil vaksin Covid-19 – antara kadar yang tertinggi di benua Eropah.

Ketika ini, Romania merekodkan lebih sejuta kes sejak tahun lepas dengan 29,000 kes kema.ti.an dilaporkan. Istana Bran berharap menerusi inisiatif unik yang diperkenalkannya, ia dapat meningkatkan bilangan individu yang mendapat vaksin.

Untuk sepanjang empat hujung minggu pada bulan Mei, pengunjung boleh muncul tanpa perlu mendapatkan temu janji untuk mendapatkan vaksin. Selepas mereka selesai mengambil vaksin, pengunjung akan dibawa melihat 52 peralatan se.ks.aan Zaman Pertengahan. Menurut pengarah pemasaran istana Alexandru Priscu, ia dibuat bagi menunjukkan apa yang dilalui mereka tidaklah seteruk apa yang dialami manusia pada Zaman Pertengahan.

Istana Bran terletak di atas kaki bukit Pergunungan Carpathia, 170 km di utara Bucharest. Istana ini dikatakan pernah didiami Vlad the Imp.al.er atau Vlad Tepes yang menjadi inspirasi Stoker untuk watak Count Dracula.

RUJUKAN:

BBC News. (2021). Covid: Dracula’s castle in Romania offers tourists vaccine


Richard The Lionheart Sebelum Perang Salib Ketiga

Richard adalah anak lelaki ketiga kepada Raja England iaitu Henry II dan permaisurinya, Eleanor. Kedua-dua ibu dan bapa Richard adalah personaliti yang tidak kurang warna warninya dalam sejarah England. Eleanor sendiri adalah bekas isteri kepada Raja Perancis ketika itu iaitu Louis VII dan pernah menyertai Perang Salib Kedua bersama baginda.

Apabila perkahwinan Eleanor dan Louis VII dibatalkan, Elenor terus mengambil peluang itu untuk mengahwini Henry II sebelum baginda ditabalkan menjadi Raja England.
Perlu diketahui bahawa pada masa ini terdapat jajahan England yang sangat luas di tanah besar berhampiran dengan Perancis. Bahkan tempat asal usul kerabat diraja England iaitu Normandy, merupakan wilayah yang dinaungi oleh Raja Perancis. Normandy adalah wilayah milik Henry II dan ini menyebabkan Henry II juga merupakan vasal kepada Raja Perancis.

Sebagai vasal, Henry II perlu melakukan persetiaan kepada Louis VII dan sebagai seorang raja yang berdaulat, Henry II keberatan untuk melakukannya kecuali mendapat manfaat atau terdesak. Selain itu terdapat pertikaian antara Richard dan Louis VII mengenai hak milik kawasan-kawasan antara sempadan Normany dan Perancis seperti Vexin.

Pertikaian hak milik jajahan England di Perancis ini selain perkahwinan Henry II dan Eleanor menyebabkan hubungan England dan Perancis sentiasa tegang.
Tetapi Henry II bukan sahaja terpaksa berhadapan ancaman Perancis, anak-anaknya sendiri yang semakin dewasa juga akhirnya menjadi seterunya.

Perang Saudara

Putera sulung baginda iaitu Henry (Henry The Young King) memberontak kerana tidak diberikan lebih banyak kuasa otonomi untuk memerintah dan mendapatkan pendapatan selaku raja bersama England. Sebelum ini Henry The Young King telah ditabalkan menjadi raja muda oleh bapanya sebagai persediaan untuk memerintah England.

Turut serta dalam pemberontakan dengan menyokong Henry The Young King ialah Richard dan adiknya George. Selain itu ramai bangsawan dan pembesar dari England dan Perancis memihak kepada Henry The Young King.

Raja Louis VII dari Perancis juga turut memilih untuk memberi sokongan kepada Henry The Young King.

Perang saudara antara bapa dan anak-anaknya pun bermula.

Walau Henry The Young King mempunyai banyak sokongan, Henry II mempunyai pengalaman yang lebih luas tentang strategi peperangan daripada anak-anaknya. Lagipun, bagindalah yang meluaskan jajahan England sebelum ini. Dengan mudah, baginda menghancurkan pemberontakan itu dan menghukum anak-anaknya dengan mengurangkan pendapatan dan wilayah pemerintahan milik mereka. Permaisuri Eleanor juga ditahan dan dikurung kerana menyokong pemberontakan itu dengan menyebelahi anak-anaknya.

Richard the Lionhearted

Sebagai hukuman, Richard juga ditugaskan oleh bapanya untuk memusnahkan pertahanan-pertahanan yang dibina oleh bangsawan-bangsawan yang telah menyokong pemberontakan tempoh hari. Selama beberapa tahun, Richard melakukan tugas ini dengan efisien dan efektif. Pada masa inilah baginda mula digeruni dan mendapat gelaran Richard The Lionhearted oleh penduduk tempatan.

Beberapa tahun selepas itu, Henry The Young King sekali lagi mengangkat senjata. Walaubagaimanapun, penentangannya kali ini adalah terhadap Richard. Alasan Henry The Young King untuk memerangi Richard adalah kerana adiknya itu telah membina kubu di wilayah miliknya.  Sekali lagi perang saudara berlaku di kalangan keluarga diraja England.

Henry II yang sebenarnya tidak mahu memihak kepada sesiapa terpaksa memihak kepada Richard apabila baginda sendiri diserang secara tidak sengaja oleh bala tentera Henry The Young King.

Tetapi kali ini, pemberontakan Henry The Young King tidak bertahan lama apabila baginda sendiri meninggal akibat penyakit disentri. Ini menyebabkan Richard menjadi waris takhta England yang seterusnya.

Perseteruan antara England dan Perancis berterusan. Raja Philip II yang menggantikan Raja Louis VII sebagai Raja Perancis mula mempertikaikan status jajahan England berada di wilayah Perancis. Selain itu Philip II juga tidak berpuas hati dengan perjanjian-perjanjian lain yang dimeterai antara mereka sebelum ini yang masih tidak ditunaikan oleh England.

Apabila England tidak memberi jawapan dan penyelesaian yang memuaskan terhadap isu-isu tersebut, Philip II pun memerangi England. Pertempuran demi pertempuran berlaku di jajahan dan wilayah Perancis dan England.

Semboyan Perang Salib Ketiga

Apabila berita Jerusalem kembali kepada orang Islam sampai kepada kedua-dua musuh ini, mereka menghentikan sengketa seketika untuk mengisytiharkan bahawa mereka akan menyertai perang salib yang akan datang.

Tetapi belum sempat mereka melakukan persediaan, mereka kembali berperang antara satu sama lain.

Persengkataan yang tidak henti-henti ini menyebabkan pembesar-pembesar di kedua-dua pihak meminta pemimpin mereka untuk berdamai. Kedua-dua raja Eropah itu akur dan memeterai perjanjian damai.

Tetapi Richard tidak berpuas hati dengan perjanjian tersebut kerana ada antara syarat dalam perjanjian itu merugikan dirinya. Apabila baginda menyatakan ketidak puasan hatinya kepada Henry II, Raja England itu tidak memperdulikan kata-kata warisnya itu.

Richard semakin tidak berpuas hati apabila mendapati bahawa ayahnya, seolah-olah melebih-lebihkan seorang lagi adik lelakinya iaitu Putera John dalam urusan pembahagian tanah dan jajahan.

Apabila konflik antara Perancis dan England sekali lagi berlaku (walaupun telah berdamai sebelum ini), Richard mengambil tindakan nekad di luar janggkaan ayahnya. Pada persidangan damai seterusnya, Henry II terkejut apabila menyaksikan Richard datang bersama Philip II.

Sebenarnya Philip II telah menghasut Richard dengan menanam tanggapan kepada baginda bahawa Henry II telah tidak lagi berkenan untuk menjadikan Richard sebagai waris takhtanya dan lebih suka supaya John menjadi Raja England yang seterusnya. Ini membuat Richard semakin tidak senang dengan ayahnya. Baginda tidak mahu perkara yang sama berlaku kepada Henry The Young King berlaku kepadanya.

Dalam persidangan itu, Richard mengumumkan bahawa baginda telah bersekutu dengan Phillip II untuk memerangi Henry II. Sekali lagi Richard memerangi ayahnya dan konflik ketenteraan menyelubungi England.

Ini adalah satu pengkhianatan yang besar pada Henry II. Baginda cuba melawan persepakatan itu tetapi ternyata baginda sudah terlalu tua dan tidak lagi dapat berhadapan dengan dua orang muda yang sangat berbakat dalam strategi dan taktik peperangan. Akhirnya bagindabersetuju untuk berdamai dengan Richard dan Philip II.

Tidak lama selepas itu baginda pun mangkat dan Richard pun menaiki takhta England.

Sebaik sahaja ditabalkan, Raja Richard membuat perubahan pada pentadbiran England. Tetapi baginda masih sangat beria-ia untuk menyertai perang salib. Selain cukai Salahuddin yang bertujuan untuk mendapatkan dana perang, baginda juga melucutkan jawatan pegawai-pegawai dan menjual kembali jawatan tersebut kepada mereka.

Semua ini bertujuan untuk mendapatkan dana untuk menyertai perang salib. Dengan dana yang ada ini, baginda membuat persediaan yang rapi untuk berangkat ke timur. Baginda mengarahkan pembinaan kapal-kapal serta menyediakan bekalan yang secukupnya untuk bala tenteranya.

Apabila tiba masanya, baginda berangkat bersama Philip II ke timur menggunakan jalan laut. Di pertengahan jalan, mereka menggunakan jalan berbeza untuk ke sana. Sebelum tiba di timur, Richard sempat menyelesaikan konflik di Pulau Messina dan menakluk Cyprus.


Masa Depan Pembelajaran Atas Talian

Profesor dari Universiti Harvard, Amerika Syarikat, Clayton Christensen menjangkakan dalam masa 10 tahun akan datang, 50% institusi pengajian tinggi yang masih mengamalkan cara tradisional iaitu pengajian di kampus secara fizikal, akan tidak boleh hidup lagi.

Semuanya akan berjalan di atas talian dan fizikal. Kedua-duanya sekali digabungkan, atau lebih dikenali sebagai blended learning, tidaklah di kampus 100%, dan tidak juga atas talian 100%. Dua-dua, sama banyak. Tapi, tidak juga mustahil yang pengajian atas talian secara 100% akan juga terjadi, sepertimana yang dilakukan sekarang di Al-Madinah International University (MEDIU) dan Open University Malaysia (OUM).

Universiti-universiti berkenaan ada tawarkan pengajian atas talian 100%. Ada juga kes yang mana masyarakat tinggal di dalam kawasan yang agak jauh dengan mana-mana institusi pengajian. Contohnya, Roxborough. Roxborough adalah satu pekan kecil di New Zealand.

Kira-kira 175 kanak-kanak dari pekan itu yang tidak ke sekolah. Populasi masyarakat di situ pun sangat rendah. Mereka dapati yang amat susah untuk mengisi kekosongan jawatan guru untuk beberapa subjek membuatkan pelajar-pelajar di sekolah sana tidak dapat mempelajari subjek-subjek itu. Dah guru tak ada, nak belajar macam mana?

Jadi, kesannya pelajar tak akan mendapat pendidikan yang mengikut piawaian sama rata dengan pelajar-pelajar di kawasan lain yang mana mereka mempunyai kakitangan guru yang mencukupi.

Untuk menyelesaikan masalah sebegini, amatlah perlu untuk diaplikasikan pembelajaran di atas talian. Pelajar-pelajar di Roxborough pun dapat belajar daripada guru-guru yang mempunyai kepakaran dalam subjek-subjek tertentu yang di Roxborough tiada. Jadi, kenalah belajar dengan guru yang tinggal jauh. Maka, onlinelah jawapannya.

Selain daripada itu juga, ada kes yang pelajar inginkan pendidikan yang baik dan pada masa yang sama, pelajar perlu memenuhi beberapa tanggungjawab untuk membangunkan keluarga, untuk menampung perbelanjaan dan sebagainya. Senang cerita, ada multiple commitments. Ada beberapa komitmen.

Sebab itu, Dr. Irina Alvestad dari Universiti New Mexico-Los Alamos pernah berkata,

“Today, more students have multiple commitments, and they navigate to the flexibility of online courses. Students take UNM-LA classes from all over the world. I have had students in Vienna and in the Philippines, and students who are deployed with the military.“

Pembelajaran atas talian menawarkan fleksibiliti dalam menimba ilmu serta mendapatkan ijazah sarjana muda dan sebagainya. Bukan semua orang itu mampu untuk belajar sepenuh masa. Ada orang, rezekinya lain. Nak tak nak, kena bekerja. Tapi takkan nak bekerja saja? Mesti nakkan pendidikan supaya mudah-mudahan makin maju dalam industri.

Improve diri sendiri bukan sekadar dari sudut pengalaman bekerja, namun secara teori pun makin banyak benda tahu. Itu lebih mantap buat seseorang individu dalam mengharungi cabaran dunia ketiga.

Seterusnya, pendidikan atas talian ini lebih murah. Yang perlu ialah kos untuk belajar secara langsung dengan tenaga pengajar. Itu sahaja. Ia lebih murah berbanding dengan pembelajaran yang berorientasikan kampus. Nak kena bayar macam-macam.

Pendidikan atas talian juga sangat-sangatlah mudah diakses. Semua orang sudah boleh akses kepada internet dan sebagainya. Tak perlu untuk tinggalkan pekerjaan hanya untuk sambung ijazah. Tak perlu untuk tinggalkan rumah (kalau ada tanggungjawab lain di rumah) kalau nak sambung diploma. Pilihlah pembelajaran atas talian dan teruskan menunaikan tanggungjawab peribadi terhadap ahli keluarga dan lain-lain.

Cumanya, pada pendapat penulis, isu yang perlu difokuskan sekarang bukan fizikal atau atas talian, semua itu boleh dipelajari masa demi masa. Tapi, tumpuan dan kaedah belajar. Macam mana nak fokus? Macam mana nak belajar dengan berkesan?

Ada orang, kalau sudah kaedah belajarnya itu sudah betul dan efektif bagi dia, letaklah dekat mana sekalipun, dia akan tetap berjaya dalam pelajaran juga. Jadi, masalah sekarang, macam mana nak belajar? Kaedah pembelajaran yang efektif, itu dia.

Ada orang, lebih kepada pembacaan, dan ada orang, lebih kepada pendengaran seperti fokus dalam dewan kuliah ketika pensyarah mengajar dan lain-lain. Itu adalah perbahasan psikologi pendidikan. Lain artikel kita bahas pula tentang psikologi pendidikan.

Akhirnya, pembelajaran atas talian bukan lagi pilihan pada masa depan, namun akan berlaku integrasi juga di antara pembelajaran atas talian dan di kampus. Itulah masa depan yang kita perlu bersedia untuk hadapi.

Michael Barbour, pengarah pengajian kedoktoran di Universiti Sacred Heart di Amerika Syarikat. Universiti katolik pertama di sana. Beliau percaya yang kita sedang berada di ambang revolusi pendidikan. Beliau berkata,

“There’s no question things are changing. One thing we can say is that the schools of tomorrow won’t look anything like the ones kids go to today.“

RUJUKAN:

The Future of Online Learning. https://www.onlinestudies.com/article/the-future-of-online-learning/

6 Reasons Why Online Courses Are the Future of Education. https://goodmenproject.com/education-2/6-reasons-why-online-courses-are-the-future-of-education-cmtt/

5 Reasons Why Online Learning is the Future of Education. https://www.educations.com/articles-and-advice/5-reasons-online-learning-is-future-of-education-17146

Artikel dikirimkan oleh Sadiq Salihoddin untuk The Patriots.


Ekonomi Alam Melayu Abad Ke-18

Selain menggalas tanggungjawab dalam struktur pentadbiran, masyarakat tempatan juga menjadi pemain utama dalam aspek ekonomi di kawasan tanah jajahan (Melaka dan Pulau Pinang) Kolonial Belanda dan Inggeris. Menerusi aktiviti tersebut (perdagangan), sesebuah kerajaan dapat mendapat menjana pendapatan yang sangat lumayan. Perkara ini telah dijelaskan oleh Tome Pires dalam bukunya yang terkenal iaitu Suma Oriental. Beliau mengibaratkan Melaka sebagai “Venice of the East” kerana melihat kepesatan aktiviti perdagangan yang memberikan hasil kekayaan yang melimpah-ruah buat Melaka pada awal abad ke-16. Beliau turut menambah:

“Whoever is Lord of Malacca has his hand on the throat of Venice.”

Namun begitu, keadaan ini sedikit berubah selepas kedatangan penjajah. Walaupun demikian, masyarakat tempatan yang terdiri daripada kaum Melayu (Bugis/Jawa), Cina dan India (Keling/ Moor/ India Muslim) tetap berfungsi sebagai penggerak utama dalam aspek ekonomi.

Antara kegiatan ekonomi yang dipelopori oleh masyarakat tempatan ialah dalam sektor perdagangan. Sekitar abad ke-17 dan abad ke-18, perdagangan merupakan aktiviti ekonomi yang sangat penting kerana aktiviti inilah yang mengundang kepada peristiwa penjajahan kuasa-kuasa besar ke Alam Melayu bagi memonopoli aktiviti perdagangan. Semasa era penjajahan Belanda dan Inggeris di Melaka dan Pulau Pinang pada abad ke-18, pihak Kolonial tidak hanya bergantung kepada interaksi ekonomi dengan masyarakat Eropah dan pedagang luar semata-mata. Sebaliknya untuk menjana keuntungan yang berlipat kali ganda, mereka memerlukan khidmat pedagang tempatan. Disinilah bermulanya kebergantungan pihak Kolonial kepada usahawan tempatan. Semuanya berlaku disebabkan oleh kepentingan ekonomi dan kemajuan tanah jajahan.

Untuk mengetahui berkenaan dengan latar belakang pedagang di Melaka dan Pulau Pinang pada abad ke-18, mereka boleh dibahagikan kepada beberapa kumpulan. Di Melaka, masyarakat pedagang tempatan terdiri daripada Orang Kacukan Belanda (Burgher), Melayu, Cina, Moor dan Keling. Di Pulau Pinang pula, golongan pedagang dan peniaga tempatan dipecahkan kepada beberapa kelompok seperti Melayu, Cina, Chulia, Bugis dan Orang Eropah. Antara pedagang terkenal semasa penjajahan Belanda di Melaka ialah Mirsa Muhammad Sia, Tso Anko, Malik Faizullah, Muthu Chitty dan Joost Koek. Mereka merupakan gologan peniaga-peniaga kaya yang memiliki kapal-kapal besar dan rangkaian perdagangan yang luas meliputi Melaka, Nagapatnam, Mergui, Batavia (Jakarta), Semarang dan Riau.

Hal yang sama turut berlaku di Pulau Pinang, semasa fasa awal pembukaan Pulau Pinang di bawah pentadbiran Francis Light, hanya terdapat 31 orang pedagang yang mengunjungi pulau tersebut dan sudah tentu perkara ini merisaukan pihak British kerana tanpa adanya penglibatan para pedagang di pelabuhan tersebut, mereka tidak akan dapat menjayakan rancangan untuk memajukan serta menjadikan Pulau Pinang sebagai sebuah pelabuhan yang terkenal seperti yang berlaku di Melaka. Atas dasar tersebut, pihak Kolonial telah mengambil inisiatif dengan menggalakkan penglibatan masyarakat tempatan terutamanya pedagang Melayu untuk turut serta dalam aktiviti ekonomi di sana. Hasilnya telah menyebabkan kedatangan pedagang di Pulau Pinang meningkat pada tahun-tahun berikutnya.

Semasa pemerintahan British di Pulau Pinang pada abad ke-18, terdapat dua orang pedagang tempatan yang sangat berjaya iaitu Tuanku Syed Hussain dan Nakhuda Kechil (Ketua Bazaar Melayu). Kedua-duanya orang pedagang tersebut adalah usahawan dan peniaga yang dipandang tinggi serta mempunyai jaringan ekonomi (trade networking) dengan peniaga-peniaga Eropah seperti John Palmer dari Kalkutta. Gambaran kekayaan Tuanku Syed Hussain dapat diterjemahkan menerusi sebuah peristiwa yang berlaku pada Julai 1815.

Tuanku Syed Hussain telah menawarkan pinjaman sebanyak SpD 5,0000 kepada kerajaan Kolonial Pulau Pinang yang sedang mengalami krisis kewangan. Menerusi bantuan kewangan yang diberikan, kerajaan British telah menggunakannya untuk urusan pentadbiran dan penambahbaikan infrastruktur di kota pelabuhan tersebut. Hal yang demikian jelas menunjukkan betapa pihak Kolonial bergantung kepada pertolongan yang diberikan oleh usahawan tempatan bagi tujuan memajukan tanah jajahan.

Selain itu, terdapat juga peniaga dan pedagang tempatan pertengahan (middle class traders) yang hanya memiliki kapal bersaiz kecil seperti perahu, pencalang, kakap dan banting. Walaupun demikian, mereka turut berperanan penting dalam sektor ekonomi kerana memiliki kemahiran dan kemampuan melakukan pelayaran jarak jauh. Skill atau kemahiran yang dimiliki oleh mereka sangat mustahak bagi memastikan pihak Kolonial mendapat bekalan stok komoditi yang mencukupi untuk dipasarkan di sekitar kota pelabuhan. Dalam masa yang sama, keupayaan mereka menjalankan perdagangan dalam jarak yang dekat juga telah menyebabkan pihak British sentiasa terpesona dan memberikan penghormatan yang tinggi kepada pedagang tempatan.

RUJUKAN:

Nordin Hussin. 2007. Trade and Society In The Straits Of Melaka: Dutch Melaka and English Penang 1780-1830. Copenhagen: NIAS Press.

Armando Cortesau. 2005. The Suma Oriental of Tomé Pires: An Account of the East, from the Red Sea to Japan, Written in Malacca and India in 1512-1515, and the Book of Francisco Rodrigues, Rutter of a Voyage in the Red Sea, Nautical Rules, Almanack and Maps, Written and Drawn in the East Before 1515. New Delhi: Asian Educational Services.


Diplomasi Vs. Konfrontasi: Malaysia Dan Indonesia

“Awatlah hampa buat aku macam ini?”

Demikian keluhan bercampur sedih Tunku Abdul Rahman selepas dipaksa memijak Pancasila (simbol Indonesia) oleh sekumpulan pemuda yang berdemonstrasi terhadap Indonesia ketika kemuncak Konfrontasi (1963-1966).

Kata-kata Tunku menunjukkan sifat orang Melayu yang lembut, budiman dan mengelak konflik, atau kita panggil sebagai sifat “diplomatik”.

Berbeza sekali dengan seruan Sukarno untuk “ganyang” Malaysia:

“Semangat kita baja. Peluru kita banyak. Nyawa kita banyak. Bila perlu, satu-satu!”

Seruan yang menzahirkan sifat Bangsa Indonesia yang keras, tekad dan “confrontational”.

Dari zaman Srivijaya, Melaka hingga ke Pattani, Johor-Riau, tamadun Melayu merupakan pusat ekonomi pelabuhan. Selat Melaka yang berkedudukan strategik telah menarik pedagang-pedagang daripada Arab, India, China, Ryukyu malah Eropah.

Peranan kerajaan-kerajaan Melayu ialah sebagai orang tengah antara mereka yang berasal daripada berbagai-bagai pelusuk negara. Sekiranya berlaku pertengkaran, orang Melayu akan bertindak sebagai pendamai (mediator). Trait sifat diplomatik seperti “sabar”, “cakap baik-baik” dan “jangan marah-marah” ditanam ke dalam diri orang Melayu. Gaya Bahasa Melayu yang penuh dengan kiasan dan ungkapan tidak langsung (indirect style) juga merupakan refleksi jati diri Melayu yang diplomatik.

Tamadun Jawa (yang mendominasi budaya dan politik Indonesia) pula merupakan tamadun penakluk. Pulau Jawa kurang strategik berbanding Selat Melaka, maka kerajaan-kerajaan Jawa seperti Singhasari dan Majapahit perlu menguasai Tanah Melayu dan Sumatra melalui pendekatan ketenteraan yang agresif. Semangat kepahlawanan ditanamkan ke diri orang Jawa agar mereka dapat meredah samudera dan membina empayar.

Perbezaan pendekatan dapat dilihat melalui perbandingan semangat penaklukan dalam Sumpah Palapa Gajah Mada (Majapahit) dan semangat pragmatisme dalam kata-kata Tun Perak (Melaka) yang berbunyi “daripada banyak seteru, baik banyak sahabat”.

Orang Melayu mengambil iktibar daripada sang pelanduk yang mengalahkan musuh yang lebih kuat (buaya, harimau) melalui kepintaran atau “cunningness”. Jadi kerajaan Melayu lebih menekankan taktik-taktik diplomasi seperti perundingan, pembinaan pakatan (alignment / alliance) dan imbangan kuasa (balance of power).

Kelebihan diplomasi ini membolehkan Malaysia mengharungi cabaran Konfrontasi. Kekuatan ketenteraan Malaysia ketika itu tidak setanding Indonesia. Selain bergantung kepada bantuan Komanwel, Malaysia membalas serangan Indonesia melalui “diplomatic blitz”. Tun Razak dengan tungkus lumusnya melawat berpuluh-puluh negara Afrika dan Asia dari 1963 hingga 1965 untuk dapatkan sokongan terhadap Malaysia.

Atas usaha diplomasi itu, propaganda Indonesia bahawa Malaysia ialah sebuah “projek neokolonial” berjaya dipatahkan. Malaysia diterima oleh komuniti antarabangsa dan dilantik sebagai anggota Majlis Keselamatan UN untuk tahun 1965, menjadi negara Asia Tenggara kedua selepas Filipina yang menganggotai Majlis Keselamatan. Satu tamparan besar kepada Sukarno. Malah keputusan Sukarno menarik Indonesia keluar daripada UN membuat Indonesia semakin dipulaukan.

Sukarno cuba meneruskan Konfrontasi dengan condong ke China. CONEFO (Conference of the New Emerging Forces) ditubuhkan pada Januari 1965 untuk mewujudkan “poros Jakarta-Peking-Pyongyang-Hanoi”. Ini satu tindakan ideologikal yang tidak mengambil kira prinsip “balance of power”, dan ia akhirnya memakan diri.

Negara-negara Dunia Ketiga yang selama ini menyokong Indonesia mula berubah sikap. Gamal Abdel Nasser, presiden United Arab Republic (Mesir dan Syria) minta Sukarno jangan “buli” Malaysia. India memberi jaminan bahawa ia akan “melindungi” Malaysia. Usul Indonesia-China untuk mengutuk Malaysia pada Persidangan Afro-Asia Jun 1965 digagalkan.

Diplomasi 1, Konfrontasi 0.

Diplomasi adalah kekuatan Malaysia. Bukan saja dalam hubungan antarabangsa malah segala aspek. Inilah jati diri kita yang membezakan kita daripada negara jiran dan juga kebanyakan negara di dunia. Generasi kini dan masa depan wajar meneruskan legasi ini.

Cuma yang sayangnya, keruntuhan jati diri menyebabkan generasi masa kini semakin hilang penghayatan seni diplomasi.

(dalam gambar: perjumpaan antara Tunku dan Sukarno di Tokyo pada Jun 1963. Suasana ketika itu tegang, maka Melan Abdullah (wartawan Utusan) minta mereka senyum. Lantas Tunku mencarut menyebabkan Sukarno meletus ketawa)


Ketidaksempurna Itu Sebuah Tarikan

“Perhaps it is our imperfections that make us so perfect for each other.”

–
Jane
Austen

Manusia
diciptakan oleh Tuhan sebagai mahkluk yang tidak sempurna. Kita tidak
seharusnya mengharapkan yang sempurna kerana ia tidak wujud dalam diri setiap
manusia. Di sebalik ketidaksempurnaan masing-masing, psikologi sosial mendapati
bahawa kita cenderung untuk tertarik kepada mereka yang mempamerkan ketidaksempurnaan.

Dalam
erti kata lain, kita kelihatan lebih menarik apabila kita melakukan kesilapan. Apatah
lagi jika kita sememangnya mempunyai perwatakan yang menarik dan berkebolehan
dalam sesuatu aspek, kita akan kelihatan lebih menarik apabila melakukan
kesilapan. Namun, jika kita hanya manusia biasa yang tidak berkebolehan atau
tidak mempunyai apa-apa bakat yang menonjol, melakukan kesilapan hanya akan
merendahkan daya tarikan kita.

Dalam
psikologi sosial, hal ini dinamakan “Kesan Kecanggungan” (Pratfall Effect). Daya tarikan seseorang itu mampu meningkat
ataupun merudum berdasarkan pencapaiannya secara umum.

Sebagai
contoh, berbanding seorang atlet biasa, seorang atlet larian yang sentiasa
memenangi tempat pertama dalam setiap acara larian akan kelihatan lebih menarik
di mata penyokongnya apabila dia kalah dalam satu ataupun dua acara larian yang
disertainya.

Kajian
mengenai Kesan Kecanggungan ini diperkenalkan oleh Elliot Aronson pada tahun
1966. Beberapa kajian telah dijalankan untuk mengenal pasti kesan dan punca
kesan ini termasuklah kesan jantina, keyakinan diri serta hubungan antara jenis
kesilapan dengan daya tarikan.

Menerusi eksperimen yang dijalankan oleh Aronson,
sebanyak 48 orang pelajar lelaki dari University of Minnesota dijadikan subjek
dan dibahagikan kepada empat kumpulan. Setiap kumpulan diminta mendengar satu
rakaman temu bual yang merupakan uji bakat untuk sebuah program kuiz
televisyen. Subjek diminta mendengar salah satu daripada rakaman berikut;

Keputusan
daripada temu bual tersebut menunjukkan bahawa peserta uji bakat yang hebat
tersebut mendapat markah keseluruhan sebanyak 92% manakala peserta uji bakat
yang sederhana tersebut hanya mendapat markah sebanyak 30%.

Aronson
seterusnya meneguhkan bukti “kehebatan” dan “kebiasaan” peserta-peserta
tersebut dengan personaliti sebenar kedua-duanya. Peserta yang hebat tersebut
merupakan seorang pelajar contoh di sekolah, seorang editor majalah sekolah dan
salah seorang atlet larian sekolah.

Peserta
yang sederhana pula hanya mempunyai pencapaian sederhana di sekolah, merupakan
seorang proofreader untuk majalah
sekolah di samping tidak layak menjadi atlet larian sekolah.

Setelah
mendengar rakaman tersebut, subjek menjawab soalan-soalan tentang tanggapan
mereka terhadap kedua-dua peserta. Keputusan membuktikan bahawa ternyata
peserta yang hebat itu mempunyai daya tarikan yang lebih tinggi dan dianggap
lebih menarik walaupun melakukan kesilapan manakala daya tarikan peserta yang
sederhana didapati merudum apabila melakukan kesilapan.

Natijahnya,
seseorang yang hebat itu sering dianggap sebagai “superhuman” ataupun seorang manusia yang hebat dan sempurna.
Kehebatan dan kesempurnaan mereka tidak dapat dikaitkan dengan diri kita
sebagai manusia yang kita anggap sederhana dan penuh ketidak-sempurnaan.

Namun
begitu, kita akan merasa lebih tertarik apabila manusia yang dianggap hebat ini
melakukan kesilapan kerana kita dapat merasakan ketidaksempurnaan mereka “dekat”
ataupun boleh dikaitkan dengan diri kita. Kita rasa kagum manusia yang hebat
ini berada setaraf dengan kita kerana kesilapan tersebut.

Contoh
kehidupan sebenar boleh dilihat pada aktres Hollywood
terkenal, iaitu Jennifer Lawrence. Lawrence merupakan seorang aktres yang
berbakat dan telah memenangi beberapa anugerah berprestij dalam dunia
perfileman.

Jennifer
Lawrence. Gambar mula-mula yang digunakan untuk topik ini merupakan gambar
Lawrence terjatuh di tangga pentas ketika menerima Anugerah Oscar 2015.

Namun
di sebalik kehebatan itu, beliau juga dikenali sebagai seorang aktres yang agak
kekok terutamanya ketika insiden-insiden di mana beliau terjatuh di atas pentas
semasa menerima anugerah.

Di
sebalik kesilapan dan kekekokan beliau itu, masyarakat khususnya peminat beliau
tetap menggelar beliau sebagai seorang yang merendah diri dan “sederhana”. Hal
ini menjadikan peminat Lawrence bertambah kerana ramai yang merasakan bahawa
personaliti Lawrence yang bersahaja itu dekat dengan diri mereka sekali gus
menaikkan lagi populariti selebriti tersebut.

Namun
begitu, menurut Kay Deaux, Kesan Kecanggungan ini seringkali dikaitkan dengan
golongan lelaki. Deaux mengatakan bahawa wanita merupakan golongan yang lebih
cenderung menganggap kesilapan yang dilakukan oleh kedua-dua jantina yang
hebat, baik lelaki mahupun wanita, boleh meningkatkan daya tarikan yang sedia
ada. Kedua-dua jantina pula merasakan kesilapan yang dilakukan oleh seseorang
yang sederhana itu tidak menarik.

Kesimpulannya,
terimalah kesempurnaan diri kita kerana di luar sana, akan ada seseorang yang
merasakan ketidaksempurnaan kita ini menarik. Jangan pernah takut melakukan
kesilapan kerana kita semua bukan sahaja belajar daripada kesilapan diri
sendiri, bahkan kita juga mampu jatuh cinta atas kesilapan orang lain.

Ketidaksempurnaan itu merupakan kesempurnaan, paling-paling tidak daripada kaca mata mereka yang menyayangi diri kita. Justeru, bahagialah bagi diri mereka yang mampu melihat dan menerima ketidaksempurnaan diri sendiri sebelum mencari ketidaksempurnaan orang lain.

Anda sedang membaca sebahagian daripada bab The Human Complex. Hari ini pula merupakan hari terakhir untuk melakukan tempahan anda. Cepat dapatkan buku ini di  www.wasap.my/60195812791.


Apple Sedang Membangunkan Enjin Carian Tersendiri

Selamat tinggal Google, Hello Apple Search.

Selama beberapa tahun, Google telah mengadakan perjanjian dengan Apple di mana ia membayar berbilion dolar kepada Apple untuk tetap menjadi mesin pencari lalai di Safari untuk iOS, iPadOS, dan macOS. Persetujuan ini memastikan bahawa pengguna iPhone, iPad, dan Mac boleh mencari dengan Google semasa menggunakan Safari, kecuali mereka secara manual menukar enjin carian asal kepada Safari.

Namun, perjanjian antara Apple dan Google mungkin akan segera berakhir. Pada bulan Julai 2020, Reuters melaporkan bahawa Pihak Berkuasa Persaingan dan Pasaran UK akan memeriksa perjanjian tersebut.

Laporan media baru-baru ini menunjukkan, Apple akan segera membuat beberapa perubahan besar, yang mungkin juga termasuk enjin carian tersendiri. Sebab utama ini adalah kerana kesepakatan antara Apple dan Google.

Mengapa Enjin Carian?

Enjin carian dari Apple kemungkinan besar akan kelihatan dan berfungsi berbeza dari enjin carian lain seperti Google, Bing, dan DuckDuckGo. Itu mungkin kerana jika ikut pada rekod masa lalu, Apple yang suka melakukan sesuatu dengan cara yang berbeza, dan mesin carian mereka akan mempunyai tujuan yang berbeza daripada memaparkan iklan dan melombong data.

Enjin carian Apple akan berfungsi sebagai hab data yang sangat diperibadikan. Ianya akan serupa dengan Pembantu Google di Android, tetapi berbeza kerana (pada mulanya) tidak akan mempunyai iklan, akan bersifat peribadi, dan mempunyai integrasi yang lebih mendalam dengan OS.

Mendapatkan pembelian dari pengguna akan menjadi lebih mudah kerana mereka memanfaatkan privasi, ditambah dengan integrasi dan pemperibadian data iCloud mereka yang lancar.

1. Promosi aplikasi dalam hasil carian yang akan menguntungkan produk dan perkhidmatan Apple.

2. Melemahkan monopoli Google dalam carian dan memberi kesan yang besar terhadap pendapatan iklan dan perlombongan data.

3. Promosi produk dan perkhidmatan Apple, termasuk perkhidmatan yang sukar seperti Apple News dan Apple TV.

Dengan kawalan dan penguncian ekosistem Apple, pengguna akan bergantung pada hasil carian yang diperibadikan yang hanya mungkin dilakukan melalui mesin carian mereka.

4. Memperluaskan jajahan platform penyampaian iklan mereka akan membolehkan pembangun aplikasi mempromosikan aplikasi mereka dalam hasil carian.

Adakah “Apple Search” akan menguasai SEO?

Ini adalah soalan yang sukar untuk ditangani kerana setelah pengguna meninggalkan halaman carian web, enjin carian sebahagian besarnya tidak dapat mengesan sama ada pengalaman pengguna itu baik atau buruk. Namun, ketika pengguna mencari secara langsung dari peranti mereka, sistem operasi memiliki akses ke data rekod sejarah penglibatan mereka, yang bermaksud bahawa ia dapat dan akan menggunakan maklumat ini untuk memberi kedudukan hasil carian yang lebih tepat.

Algoritma carian baru Apple akan mempertimbangkan faktor-faktor seperti berapa lama dan berapa kerap anda menghabiskan masa untuk terlibat dengan sekeping kandungan. Sebenarnya, penglibatan adalah salah satu faktor peringkat terpenting Apple dan hanya akan menjadi lebih penting seiring berjalannya waktu.

Sebagai contoh, jika pengguna mencari resipi tertentu, Apple bukan sahaja dapat mengesan resipi mana yang paling banyak diklik tetapi juga resipi mana yang paling banyak digunakan oleh orang. Perubahan ini hanya bermaksud bahawa kandungan terbaik akan menang, dan syarikat permulaan dengan produk baru yang hebat dapat bersaing dengan saingan mereka yang lebih besar.

Sekiranya Apple dapat memperoleh saiz pasaran yang mencukupi, ia akan memaksa SEO untuk menyesuaikan diri dan mengoptimumkan enjin carian mereka. Walaubagaimanapun, pada ketika ini, semuanya berdasarkan spekulasi.

Mereka mungkin tidak mengeluarkan enjin carian. Ada kemungkinan juga pengguna iOS, iPadOS, dan macOS menggunakannya dan bahkan tidak menyedarinya. Sebagai contoh, ia dapat diintegrasikan dengan ketat ke dalam sistem operasi yang memberi amaran dan ciri Spotlight Searches akan perlahan-lahan mencuri pertanyaan yang dibuat di Google.

Secara keseluruhan, pemenang terbesar SEO baru adalah pengguna akhir, yang kini dapat dengan mudah mencari dan menemui kandungan web dan aplikasi terbaik di tempat yang tepat pada waktu yang tepat.

Nota Kaki:

Saya percaya bahawa, dalam dunia SEO di masa hadapan, mereka yang memiliki sistem operasi akan memiliki pengalaman carian. Sistem operasi Android Google akan memberikan pengaruh lebih banyak kepada Google untuk meningkatkan kekuatan bahagian cariannya.

Namun, dengan 43% pengguna mudah alih yang dikuasakan oleh iOS, Apple akan segera menjadi pemain utama dalam enjin carian.

Yang paling rugi adalah syarikat seperti Microsoft, yang telah berjuang untuk mendapatkan daya tarikan dengan peranti mudah alih Windows, dan Yahoo, Ask, dan AOL, yang tidak mempunyai strategi sistem operasi mudah alih.

Masih banyak yang harus dilihat seperti strategi tepat yang akan diambil oleh enjin carian Apple yang baru. Apple memang berpeluang bertarung dan mempunyai peluang dan sumber untuk bersaing bersama Google.

Namun, persoalan sebenarnya adalah, adakah ia akan memberikan komitmen sepenuhnya atau membina pengalaman biasa-biasa saja yang tidak mempengaruhi siapa pun.

RUJUKAN:

Google is paying Apple billions per year to remain on the iPhone, Bernstein says. https://www.cnbc.com/2017/08/14/google-paying-apple-3-billion-to-remain-default-search–bernstein.html

UK regulators take aim at Apple’s search engine deal with Google. https://www.reuters.com/article/us-apple-google/uk-regulators-take-aim-at-apples-search-engine-deal-with-google-idUSKBN242748

Comscore Reports March 2015 U.S. Smartphone Subscriber Market Share. http://www.comscore.com/Insights/Market-Rankings/comScore-Reports-March-2015-US-Smartphone-Subscriber-Market-Share


Stockholm Syndrom: Bila Yang Diculik Setia Kepada Penculik

Ada sebuah kisah yang menarik tentang bagaimana seorang tawanan dalam kes rompakan bank boleh terhutang budi dan tertarik pada penjenayah yang mengurungnya.

Tahun 1973, berlaku di Sweden. Seorang banduan, Jan Erik Olsson merancang satu rompakan bank iaitu  Sveriges Kreditbanken di Stockholmes. Dia menembak polis yang menjaga bank tersebut dan membawa bersamanya 4 orang pekerja bank sebagai tebusan.

Mereka berada dalam sebuah bilik dalam bank tersebut bersama tawanan. Perkara ini berlanjutan selama 6 hari dari 23 Ogos hingga 28 Ogos.

Bermacam-macam permintaan dari daripada Olsson terpaksa dilayan oleh pihak polis. Antaranya mahu wang tunai $700,000 dan sebuah kereta untuk melarikan diri.  Termasuk satu perkara yang besar ialah dia mahu rakan satu lokapnya iaitu Clark Olofsson dilepaskan dari penjara dan menyertainya dalam rompakan di bank. Perkara itu juga ditunaikan oleh pihak polis.

Walau bagaimanapun, akhirnya pihak polis berjaya menebuk dinding dalam bank tempat mereka bersembunyi dan melancarkan serangan gas. Sejurus selepas itu, Olsson dan Olofsson menyerah diri dengan tawanan orang awam tidak dicederakan.

Tetapi perkara peliknya ialah, apa yang berlaku kepada tawanan Olsson tersebut. Mereka mula merasa ada ’sentuhan emosi’ kepada perompak bank, Olsson dan Olofsson. Laporan mengatakan bahawa tawanan tersebut lebih takutkan polis berbanding perompak tersebut, setelah 6 hari dalam tawanan perompak. Mereka tidak mahu mendakwa dan memberikan penerangan terhadap apa yang berlaku kerana kasihankan perompak tersebut.

Malah Olsson dan salah seorang tawanan, Kristin Ehnemerk menjadi kawan selepas daripada itu dan keluarga Kristin juga menjadi kawan kepada Olsson. Malah ada daripada tawanan tersebut yang melawat Olsson di penjara selepas daripada itu.

Satu perkara yang pelik bagi seorang yang sudah ditawan oleh perompak, berada dengan perompak tetapi akhir sekali menjadi kasihan dan baik dengan perompak. Kerana itulah ahli psikologi menamakannya Stockholm Syndrome, yang mana istilah ini menjadi popular sekitar tahun 1974.

Stockholm Syndrome adalah satu keadaan emosi di mana orang yang ditangkap, ditawan menjadi terhutang budi dan berterima kasih kepada orang yang menangkapnya. Logiknya ialah kerana orang yang menangkap itu tidak membunuhnya, maka dia terselamat.

Itu adalah salah satu contoh bagaimana dan apa kisah bagaimana sindrom ini bermula. Namun ia tidak semestinya kita mesti ditawan dan ditangkap oleh perompak untuk mendapat sindrom ini. Minda juga boleh terjajah, ditawan dan dicuci oleh penjajah dan akhirnya ’Stockholm Syndrome’ terjadi kepada minda kita.

Mentaliti minda terjajah selalu menganggap apa sahaja daripada Mat Salleh  sentiasa betul dan baik. Cara berpakaian mestilah cara mereka, cara berhibur mestilah cara mereka, malah cara berfikir juga mestilah daripada mereka. Pendek kata, apa sahaja daripada mereka adalah satu benda yang baik. Lebih teruk lagi kita mudah bersimpati kepada mereka dengan tidak bertempat.

Ini dapat dilihat daripada fenomena yang kerap kita tengok apabila ramai pelancong-pelancong dari Barat sudah tidak malu lagi mengemis di negara kita, meminta sedekah untuk membiayai kos pelancongan mereka. Masihkah anda ingat? Perkara ini banyak berlaku terutamanya di negara-negara Asia seperti Malaysia dan Thailand kerana mereka tahu kita ini dari jenis yang mudah bersimpati.

Ini adalah mentaliti minda terjajah. Kita sudah hilang pertimbangan. Hilang jati diri.

Kita rasa kita kurang daripada mereka dan terhutang budi kepada mereka. Kita rasa kita perlu membalas jasa mereka. Tetapi bila difikirkan balik, bila mereka pernah menawan kita? Ya, mereka tidak pernah menawan kita. Tetapi pernah menjajah nenek moyang. British menjajah Tanah Melayu dari 1800-an hinggalah kita merdeka 1957.

Jadi setiap kali kita merasa orang putih  itu banyak berjasa, ingat mereka juga pernah menjajah kita. Dan kita mungkin menjadi mangsa kepada ’Stockholm Syndrome’.

RUJUKAN:

Stockholm Syndrome: The True Story of Hostages Loyal to Their Captor. https://www.history.com/news/stockholm-syndrome


Maruah China Tercabar Apabila Orang Besar Amerika Buat Lawatan Di Taiwan

Taiwan kritikal kepada keselamatan China. China khuatir sekiranya Taiwan merdeka daripada pengaruhnya, Taiwan akan dipakai oleh musuhnya (US) untuk “chain” jalan laut China. Jadi China anggap lawatan Pelosi berniat beri sokongan moral kepada kemerdekaan Taiwan. Sebelum 1949, Tanah Besar China dan Taiwan berada di bawah pemerintahan kerajaan yang sama: Republik China (ROC). Dari 1947-1949 berlaku perang saudara antara kerajaan nasionalis ROC dan komunis. Komunis menang, dirikan Republik Rakyat China (PRC). Nasionalis undur ke Taiwan.

Sebelum tu, apa kata korang beli buku DUNIA TANPA TEMBOK III? Buku ini adalah keluaran ketiga dalam siri trilogi Dunia Tanpa Tembok yang bercerita tentang isu geopolitik dalam gaya santai supaya mudah difahami semua. Banyak benda sedang berlaku sekarang, hasil daripada isu geopolitik yang sudah lama mendidih. Dengan membaca buku-buku Dunia Tanpa Tembok, korang boleh faham terus pasal isu global tanpa segan silu mampu berbincang secara mendalam. Link pembelian: https://shopee.com.my/The-Patriots-Dunia-Tanpa-Tembok-3-i.238336777.7938238833

PRC anggap Taiwan ni “unfinished business” dan claim Taiwan perlu disatukan dengan China di bawah PRC. Pengalaman sejarah juga menunjukkan Taiwan yang dikuasai oleh kuasa asing akan melemahkan kerajaan di Tanah Besar China. Cuma, masa 1950an PRC belum ada tentera laut lagi, tak dapat nak takluk Taiwan. ROC juga buat pakatan ketenteraan dengan US untuk mencegah PRC.

Tapi memasuki 1970an, US nak buat pakatan dengan PRC untik menentang Rusia. Maka US meninggalkan hubungan pakatan dengan ROC dan mendirikan hubungan diplomatik dengan PRC.

Bila US buat macam tu, negara lain pun ikut. Maka status ROC jadi tergantung. Disebabkan kedua-dua PRC dan ROC pegang kepada prinsip “satu China”, negara hanya boleh pilih nak iktiraf ROC atau PRC. Of course orang nak pilih PRC sebab lebih besar. Dan itu menyebabkan Taiwan di bawah ROC dipulaukan dalam komuniti antarabangsa. Nak masuk UN tak boleh, nak masuk WHO tak boleh. Sebab seat China di pertubuhan-pertubuhan ini dah diduduki oleh China.

Maka muncul gerakan “memerdekan Taiwan”. Gerakan ini anggap tidak relevan lagi nak anggap Taiwan sebagai bahagian China sebab ROC dah tak mampu nak tawan balik China. Taiwan di bawah ROC pun ada sistem politik-ekonomi tersendiri yang liberal, tidak lagi sesuai untuk disatukan dengan China bawah PRC (komunis).

Parti Progresif Demokratik (DPP) yang mendukung kemerdekaan Taiwan telah memenangi pilihanraya 2000 dan kemudian 2016, dan itu menyebabkan hubungan China dan Taiwan semakin tegang. Nasionalis (Kuomintang) masih pegang kepada prinsip satu China dan bantah kemerdekaan Taiwan. Kerajaan DPP (termasuk kerajaan Tsai sekarang) juga cuba dapatkan sokongan US.

Walaupun US dah tak ada hubungan diplomatik dan pakatan Taiwan, tapi dia masih ada hubungan tidak rasmi dengan ROC di Taiwan. Kalau wakil US biasa-biasa, China masih boleh terima dan setakat bising-bising. Tapi kalau Pelosi selaku ahli politik no. 3 US lawat Taiwan, China anggap tu dah keterlaluan dan cabar maruahnya.

Plus China sekarang ada banyak masalah dalaman, tak boleh dilihat lemah lagi. So agak risky sebenarnya US jolok sarang tebuan time macam ni. Kalau Taiwan jadi Ukraine ke-2, kesan dia tak sama ek dengan Ukraine. Ukraine tu paling2 impact komoditi, harga makanan naik. Taiwan tu hub IT, lumpuh ekonomi dunia terus.

Dua buku best-seller The Patriots kini kami gandingkan sekali dalam versi bahasa Inggeris untuk kalian semua:
World Without Walls III: https://bit.ly/3PR2Ep9
The Human’s Complex: https://bit.ly/3J2GoGF


Satelit-Satelit Malaysia Di Hujung Nyawa

Ketika ini, terdapat sembilan buah satelit Malaysia yang berada di orbit dengan yang terbaru ialah Innosat yang dilancarkan pada 2018. Tetapi tidak ramai sedar, tujuh daripadanya kini berada dalam fasa terakhir perkhidmatan mereka. Atau bahasa mudahnya, tujuh satelit ini akan mati!

Menurut Ketua Pengarah Agensi Angkasa Malaysia (MySA) Azlikamil Napiah, hanya dua satelit negara yang masih direkodkan aktif oleh Pertubuhan Bangsa-Bangsa Bersatu Hal Ehwal Ruang Angkasa (UNOOSA). Dua satelit tersebut ialah Measat-3B dan Measat-3A.

Sementara satelit lain termasuk satelit pertama negara, Measat 1 yang dilancarkan pada 1996 sudah tidak aktif. Hanya satu iaitu Measat 2 yang kini dilaporkan berada pada orbit perkuburan satelit. Manakala satelit-satelit lain masih berada pada kedudukan orbitnya sejak dilancarkan ke angkasa lepas.

Mungkin ada menganggap hal sebegini sebagai remeh-temeh dan tiada kena-mengena dengan kita. Tetapi sekiranya hal ini tidak dikendalikan dengan segera, ia bukan sekadar menjejaskan usaha melancarkan satelit baru negara ke angkasa lepas. Jika itu berlaku, ia boleh menjejaskan banyak aspek seperti komunikasi dan teknologi maklumat yang menjadi teras kepada revolusi teknologi dunia hari ini.

Malah, ia akan menambah lagi sampah angkasa lepas dan berpotensi mengancam stesen-stesen angkasa lepas yang berada di orbit seperti Stesen Angkasa Lepas Antarabangsa (ISS) dan Tiangong (China). Pada November tahun lepas, orbit ISS turun sebanyak 310 meter dalam tempoh beberapa minit. Ini bagi mengelakkan stesen itu bertembung dengan sampah angkasa berupa fragmen kenderaan pelancar Amerika Syarikat yang dialncarkan pada 1994.

Malaysia mempunyai beberapa pilihan untuk menangani isu satelit ‘mati’ ini. Pilihan pengurusan sisa angkasa terbaik ketika ini ialah melalui kaedah ‘pusat pengumpulan satelit’. Kaedah ini dianggap yang paling praktikal dan mampu mengurangkan risiko kepada operasi satelit-satelit aktif yang lain terutama yang berada di orbit geosegerak (GEO).

Tambah Azlikamil lagi, terdapat beberapa kaedah lain yang turut dipertimbangkan. Antara cadangan tersebut ialah melancarkan misi satelit untuk mengutip semula satelit yang tidak aktif  dan melancarkan roket isian semula bahan api bagi satelit yang tidak aktif yang berada di orbit GEO. Tetapi pada akhirnya, semua ini ditentukan oleh faktor teknologi, kewangan dan perundangan antarabangsa.

Hal ini dilihat menjadi pendorong kepada perancangan jangka panjang penerokaan angkasa lepas negara iaitu Malaysia Space-X 2030. Pelan ini yang dibangunkan oleh Kementerian Sains, Teknologi dan Inovasi (MOSTI) dan MySA menggariskan strategi pelan selama 10 tahun. Ini merangkumi Program Pembangunan Satelit Penderiaan Jauh Negara (PJPJN) dan peningkatan kapasiti penyelidikan serta infrastruktur Sistem Satelit Navigasi Global (GNSS).

Pelan ini turut diperkukuhkan menerusi kelulusan Akta Lembaga Angkasa Malaysia di Parlimen pada penghujung tahun lepas. Menerusi akta ini, semua aktiviti berkaitan dengan angkasa lepas negara termasuk membina, mengilang dan melancarkan satelit ke orbit bumi dikawalselia oleh kerajaan. Ini mendorong pemilik satelit untuk lebih bertanggungjawab terhadap aset mereka termasuk apabila ia menghampiri fasa terakhir kehidupannya.

RUJUKAN

Yap, M. (2022, 10 Januari). 7 Malaysian satellites still in GEO orbit are no longer active. TechNave.

Hassan, M. S. (2022, 8 Januari). Sudah hujung nyawa. Harian Metro.

Reuters. (2021, 3 Disember). International Space Station forced to swerve to avoid US space junk. The Guardian.


Kenapa Rakyat Indonesia Mencuri Mayat Covid?

Antara perubahan kerana koronavirus mempunyai perkaitan rapat dengan sistem. Koronavirus tidak merosakkan sebarang sistem.

Sebaliknya ia mendedahkan kerosakan dalam sebuah sistem. Dan banyak sistem didedahkan kepincangannya yang perlu dibaiki.

Dalam dunia ini ada banyak sistem, melibatkan agama, bangsa, budaya, ekonomi, politik dan sebagainya. Dan Indonesia sedang menunjukkan kepincangan besar yang barangkali boleh membawa padah.

M4ngsa-m4ngsa yang m4ti kerana koronavirus perlu dikebvmikan dengan cara yang terperinci.

Senang kata, hanya kubur saja yang boleh dilihat keluarga selepas semua selesai.

Dan bukan semua orang boleh terima protokol rumit ini. Kerana pada 3 Jun 2020, ratusan orang meny3rbu Hospital Dadi di Makassar untuk membawa balik m4yat yang dibawah pemantauan.

Individu terbabit telah meningg4l dunia dua hari selepas dikejarkan ke hospital. Pihak hospital pun tidak berani berbuat apa-apa kerana gerombolan ini membawa senj4ta tajam.

Juga di Makassar, 150 orang meny3rbu Hospital Stella Maris untuk mengeluarkan m4yat wanita dalam pemantauan yang menunjukkan simtom koronavirus.

Beberapa kes di daerah Semampir – juga satu kes di Hospital Dr Soetomo turut melaporkan kejadian sama. Setakat ini sekurang-kurangnya 33 orang telah diberk4s polis untuk berdepan dengan hvkuman tujuh tahun (AFP, 2020).

Jika berterusan beberapa kejadian tidak diingini semestinya berlaku. Hospital mungkin tidak akan membenarkan sesiapa pun berada di perkarangan – cukup hanya untuk menghantar pes4kit dan pulang.

Dan pihak keselamatan pun akan bertindak dengan lebih tegas lagi, yang hanya akan mengeruhkan keadaan bagi sebuah republik padat dengan penduduk dan peny4kit.

Maka keruntuhan sistem di Indonesia ini telah menunjukkan taring dan rahangnya melalui budaya sendiri. Ramai berpegang bahawa kem4tian itu sangatlah suci dan protokol koronavirus yang terlalu pantas tidak menghormati m4yat itu sendiri (NST, 2020).

Sehingga 18 Jun 2020, seramai  42,762 orang disahkan positif dengan kem4tian melebihi  2,339 orang.

Virus Wuhan yang bermula di Indonesia dari Kemang telah menular di 34 wilayah. Dan kes masih aktif berlegar melebihi 21,553 – dengan suspek mencecah 56,000.

Amatlah mengejutkan kerana kr1sis sebesar ini asalnya diperlekehkan kerajaan Indonesia.

Joko Wdodo sendiri mengakui bahawa kerajaan enggan berkongsi maklumat tertentu kepada orang awam kerana ingin elakkan panik (Pangestika, 2020).

Semasa mengendalikan koronavirus pun, Indonesia juga ialah negara paling sedikit membuat ujian.

Bagi setiap sejuta rakyat, hanya 1,000 orang sahaja mendapat saringan. Jauh berbeza dengan Malaysia dan Amerika Syarikat iaitu masing-masing 19,000/1 juta dan 63,000/1 juta.

Bererti dalam populasi keseluruhan, hanya 267,700 orang sahaja diuji.

Dalam situasi ini, Jakarta telah melonggarkan syarat pergerakan yang seperti biasa dianggap terlalu cepat.

Indonesia ditenggelami koronavirus pun kerana sindrom Itali iaitu ramai orang lari daripada Jakarta ke tempat-tempat lain (Tarigan, 2020).

Indonesia tidak mampu tahan jika koronavirus berulangan. Setakat ini pun negara tersebut telah menguncup dengan jutaan kehilangan kerja (Akhlas, 2020).

Melihat negara-negara Asia Tenggara semakin pulih, Indonesia berdepan dengan status mencabar untuk mencontohi perkara sama.

Bagi negara yang kadar saringannya masih rendah, perkara ini sukar dicapai yang mana statistik rendah boleh bererti kekurangan dari segi pengetahuan sektor kesihatan.

Risiko sangatlah besar jika kerajaan tidak dapat tahu seramai mana yang terdedah dengan koronavirus. Hanya masa saja boleh menunjukkan hasil kerja Indonesia sekarang ini.

RUJUKAN:

AFP. (2020, Jun 12). Covid-19: Indonesia battles wave of ‘body snatching’ by grieving relatives. New Straits Times. Retrieved from https://www.nst.com.my/world/world/2020/06/600085/covid-19-indonesia-battles-wave-body-snatching-grieving-relatives

Akhlas, A.W. (2020, April 15). Millions to lose jobs, fall into poverty as Indonesia braces for recession. The Jakarta Post. Retrieved from https://www.thejakartapost.com/news/2020/04/14/millions-to-lose-jobs-fall-into-poverty-as-indonesia-braces-for-recession.html

NST. (2020, Jun 11). Mobs start to snatch c0rpses in Indonesia. Retrieved from https://www.nst.com.my/world/region/2020/06/599764/mobs-start-snatch-corpses-indonesia

Pangestika, D. (2020, Mac 14). ‘We don’t want people to panic’: Jokowi says on lack of transparency about COVID cases. The Jakarta Post. Retrieved from https://www.thejakartapost.com/news/2020/03/13/we-dont-want-people-to-panic-jokowi-says-on-lack-of-transparency-about-covid-cases.html

Tarigan, E. (2020, Jun 10). Easing restrictions in Indonesia’s capital triggers concerns. ABC News. Retrieved from https://abcnews.go.com/Health/wireStory/indonesian-capitals-reopening-triggers-concerns-2nd-wave-71167785


Laungan “Merdeka!” Yang Betul (Gambar)

Genggaman tangan dari paras pinggang, dibuka bila hampir ke paras telinga dan dilepaskan ke udara melepasi kepala. Ulang 7x dengan tapak tangan terbuka.

Ini cara oleh Tunku Abdul Rahman.

Bersama kita biasakan yang betul dan betulkan yang biasa.

Penumbuk paras kepala atau clenched (closed) fist adalah cara hormat komunis.

Manakala genggaman terbuka ke hadapan adalah cara hormat fasis. Asalnya Roman Salute, diperkenalkan oleh Empayar Rom, Adolf Hitler menjenamakannya semula sebagai Nazi Salute.

Jadi, perbetulkan cara kita melaungkan kemerdekaan agar kita tidak menyerupai simbol yang dibawa oleh ekstremis dari Kiri (Komunis) dan ektremis dari kanan (Fasis). Selamat menyambut kemerdekaan!


Jebat Tidak Layak Diangkat Sebagai Hero Menentang Kezaliman

Baru-baru ini aku lihat ada suara-suara mengutuk institusi Raja dengan menunggang kisah Hang Jebat mentang kezaliman Sultan Melaka yang termakan fitnah terhadap sahabat karibnya Hang Tuah. Maka mereka banyak meluangkan kisah perjuangan Hang Jebat ini sebagai symbol dalam menetang kezaliman kerajaan akan rakyat marhen.

Pertama, sekali tujuan aku menulis berkaitan Hang Jebat bukan bertujuan membela mana-mana pihak yang dituduh melakukan kesalahan ini. Namun aku menulis kupasan untuk kita menilai layakkan seorang Hang Jebat ini diangkat sebagai symbol perjuangan rakyat marhean. Untuk mendapat jawapan akan isu ini perlulah kita membuka atau membaca Kembali hikayat-hkayat Melayu lama yang merakamkan akan peristiwa ini. Maka terdapat dua yang menceritakan kisah Hang Jebat ini:

Pertama sekali tiada sumber kukuh yang menunjukkan perjuangan Hang Jebat ini adalah demi membala rakyat marhean kononnya dizalimi oleh Sultan Melaka. Bahkan orang yang mengangkat Hang Jebat ini sebagai Hero adalah  Kassim Ahmad Ketika menyelenggara Hikayat Hang Tuah. Beliau cuba menafsiri watak Hang Jebat ini dengan idea sosialisnya.

Begitu juga wujudnya filem-filem Melayu yang cuba menggambarkan Hang Jebat sebagai wira yang membela rakyat tertindas seperti Hang Jebat (1961) lakonan Nordin Ahmad. Kehebatan Nordin Ahmad membawakan watak Hang Jebat sebagai wira yang membela sahabat dan rakyat jelas menyebabkan lakonannya melekat di minda orang Melayu apabila membayangkan Hang Jebat.

Antara babak yang benar-benar menggambarkan perjuangan marhen Hang Jebat adalah:

‘’Hang Jebat menjemput rakyat jelata masuk ke istana dan menjamu mereka semuanya makan. Hang Jebat juga mengarahkan pegawai menyembelih dua ekor lembu, sepuluh ekor kambing dan seratus ekor ayam untuk dijamu pada rakyat jelata. Tidak cukup dengan itu, Hang Jebat memecahkan bilik Perbendaharaan Negara dan mengambil semua harta-harta seperti intan, berlian dan emas yang tersimpan di dalam bilik tersebut untuk diberikan pada rakyat. Kata Hang Jebat, “Ini hak rakyat, aku akan kembalikan kepada rakyat!” Maka diberikannya harta-harta tersebut kepada rakyat yang hadir di istana tersebut, “Haa..ambil ini semua, ini semua hak kamu, ambil semua..ambil!!” laung Hang Jebat sambil mencampakkan permata kepada mereka semua. Kemudian ketika rakyat jelata memberi sembah kepadanya sebagai ucapan terima kasih, segera Hang Jebat menolak seraya berkata: “Jangan, jangan sembah aku! Aku bukan gila disembah. Aku bukan sebagai Sultan Melaka yang mengagung-agungkan pangkat dan kebesarannya. Aku Jebat…rakyat biasa. Pangkat aku untuk kepentingan rakyat. Bergerak aku untuk memberi jasa kepada rakyat. Dan aku rela mati untuk rakyat. Kerana aku mahukan keadilan, keadilan, keadilan…! ‘’(Saufy Jauhary, 2020).

Persoalannya siapakah Hang Jebat sebenar yang diceritakan dalam Hikayat Melayu lama? Hang Jebat yang tertulis di dalam hikayat bukanlah Hang Jebat yang anda harapkan. Pertama sekali tiada satu patah perkataan pun menceritakan bahawa Hang Jebat ingin memperjuangkan nasib rakyat.

Tujuan Hang Jebat hanyalah demi membela rakannya Hang Tuah yang disangka telah dihukum bnvuh akibat fitnah pembesar. Hal ini terbukti dengan perkataan Hang Jebat di dalam Hikayat Hang Tuah:

“Hai Orang Kaya Laksamana, keranamulah (Hang Tuah) maka aku berbuat pekerjaan ini. Pada bicaraku, engkau tiada dalam dunia ini lagi. Jika aku tahu akan engkau ada hidup, demi Allah dan Rasul-Nya, tiada aku berbuat pekerjaan yang demikian ini.”  (hlm 315)

Bahkan jika di dalam Hikayat Hang Jebat tidak pernah menghalau Sultan bahkan beliau terus menduduki istana tanpa ada tanda-tanda ingin menjatuhkan Raja, Sultan sendiri  pergi ke rumah bendahara setelah dinasihati oleh isteri baginda.

Maka apabila Sultan tiada di istana Hang Jebat mula berlagak seperti seorang Raja, Hikayat menceritakan:

“Maka Hari pun sianglah, Maka dilihat oleh Hang Jebat raja anak-beranak sudah berundur dari Istana. Maka Ia pun terlalu sukacita lalu ia duduk di atas peterana yang keemas an tempat raja duduk itu. Maka biduan empat itu pun bernyanyilah, terlalu ramai makan minum dengan segala bunyi-bunyian. Maka Hang Jebat pun mandi pada pasu emas tempat raja mandi. Maka ia memakai bau-bauan, makai a menyuruh mengambil peti pakaian Raja.

Maka diambil pakaian raja yang berpakakan emas itu dipakainya dan baju raja daripada rambuti itupun dipakainya. Maka Dastar daripada emas berpermata itu dipakainya. Setelah Sudah maka si Jebat duduk di atas peterana yang keemasan. Maka Nasi diangkat oranglah. Maka Hang Jebat pun makanlah seperti kelakuan Raja santap, demikianlah kelakuannya itu. Setelah sudah makan maka Hang Jebat pun tidurlah pada tempat Raja itu Tidur.’ (hlm 298)’

Bukan sekakat itu, Hang Jebat juga bermukah (berzina) dengan dayang-dayang dan gundik Raja di dalam istana. Teks-teks Hikayat juga menunjukkan bahawa pembesar-pembesar meilhat betapa lagaknya Hang Jebat hidup seperti seorang Raja. Tun Teja berkata kepada Sultan Melaka:

“Jika ada Laksamana itu masakah Si jebat berani berbuat demikian seperti anak-anak raja’’  (hlm 292)

Nah perhatikan teks ini sungguh Jebat yang sebenar bukanlah Jebat versi Nordin Ahmad itu bahkan Jebat ini mula hidup dan bersuka ria seperti orang Raja. Dimana nilai marhean Jebat di dalam Hikayat ini? Tiada diceritakan Jebat membantu atau memberikan harta sedikitpun kepada orang yang susah.

Sudahla amukan Jebat ini tiada kaitan dengan orang susah bahkan dia telah membnvuh orang-orang tidak berdosa. Hikayat Hang Tuah menceritakan:

Maka Hang Jebat pun lalu keluar mengamuk di tengah pasar itu. Maka orang Melaka pun beribu-ribu mati dan luka daripada laki-laki dan perempuan. Maka negeri Melaka pun huru-haralah. Maka Hang Jebat pun masuk mengamuk daripada suatu kampung kepada suatu kampung, daripada satu lorong kepada suatu lorong, daripada suatu tempat kepada suatu tempat itu; banyak mati dan luka; keluar masuk membnvuh seperti orang gila. Maka bangkai pun bertimbun-timbun, pada segenap lorong dan segenap kampung dan pintu dan jambatan penuh dengan bangkai. Maka hari pun hampir malam.

Maka Hang Jebat pun keluar dari dalam negeri. Ia membnvuh orang luar negeri seperti sewah menyambar ke sana ke mari. Maka rakyat isi negeri itu pun keluar dari negeri membawa anak bininya; setengah mendapatkan raja. Setelah baginda melihat demikian itu , maka baginda pun terlalu dukacita melihat rakyatnya demikian itu, seperti alah oleh musuh lakunya, masing-masing membawa dirinya ke sana ke mari. (hlm 324)

Arkian setelah genap tiga malam Laksamana khalwat itu, maka Laksamana pun hendak ke sungai. Maka dilihat oleh Laksamana Si Jebat mengusir orang di pasar itu, seperti helang menyambar ke sana ke mari. Maka Laksamana pun berseru-seru sambil berdiri melihatkan kelakuan Hang Jebat membnvuh. Maka Laksamana pun berseru-seru dengan nyaring suaranya, katanya, “Hai Jebat, padalah engkau membnvuh orang beribu-ribu ini, kerana engkau pun akan mati juga; sudahlah. Sekarang segala nyawa orang berpuluh-puluh ribu tiadakah tertanggung atas kepalamu?!” Arkian maka suara Laksamana itu pun terdengarlah kepada Hang Jebat; Hang Jebat pun segera datang mendapatkan Laksamana. Maka dilihatnya Laksaman ada terdiri. Maka kata Laksamana, “Hai Si Jebat, padalah engkau membnvuh orang yang berpuluh ribu ini, kerana engkau pun akan mati juga!” Setelah Hang Jebat menengar kata Laksamana demikian itu, maka Hang Jebat pun segeralah menyembah kaki Laksamana, serta katanya, “Hai orang kaya, segeralah buangkan diperhamba. Daripada orang lain membnvuh hamba, baiklah orang kaya mendapatkan tangan kepada diperhamba.”” (hlm 324-326).

Lihat inikah Hang Jebat yang kalian agongkan? Bahkan rakyat biasa lari sehingga ada yang berlindung dengan Raja kerana takut dengan amukan Jebat. Persoalan saya dimana nilai marheanya, dimana nilai sosialisnya dan dimana jiwa rakyatnya Jebat? Jebat sedikitpun tidak memikirkan rakyat dibawah, dia hanya bersuka ria dengan kemewahan istana sahaja. Saya bukanla hendak membela golongan double standard namun bagi saya sudah-sudahla romantismekan Hang Jebat itu.

RUJUKAN:

Hikayat Hang Tuah diselenggara oleh Kassim Ahmad cetakan DBP (1966)

Hikayat Sulalatus Salatin Salinan Krusenterns dikaji dan diperkenalkan oleh Prof Emiratus Ahmat Adam  cetakan Yayasan Karyawan (2016)

Concept Of A Hero In Malay Society karya Shaharuddin Maaruf cetakan Strategik Information and Research Development Centre


Tekanan Kesempurnaan Punca Pembvnuhan Diri Selebriti Jepun

Bagi peminat Miss Sherlock yang pernah ditayangkan di HBO Asia, pasti ramai mengagumi watak Sara Shelly Futaba yang dibawa oleh Yuko Takeuchi. Tetapi tiada siapa pun menyangka pada akhir bulan lepas, pelakon drama Asuka itu memilih mengambil ny4w4nya sendiri.

Tahun ini saja, Jepun menyaksikan empat selebriti terkenal mengambil ny4w4 mereka sendiri iaitu Takeuchi, pelakon Sei Ashina dan Haruma Miura serta bintang realiti Hana Kimura.

Selain Kimura, ketiga-tiga bintang ini tidak pernah menunjukkan mereka mengalami tekanan emosi. Malah, bagi sesiapa yang mengenali Takeuchi, mereka mengenalinya sebagai seorang yang profesional, mempunyai hubungan baik dengan semua orang termasuk krew penggambaran dan gembira dengan perkahwinan keduanya bersama pelakon Taiki Nakabayashi, 35.

Perkahwinan mereka dikurniakan seorang cahaya mata yang dilahirkan pada Januari lepas selain seorang anak lelaki daripada perkahwinan pertama Takeuchi. Tetapi bagi pemerhati statistik kes bvnvh diri Jepun, kes sebegini memperlihatkan pertambahan kes yang ketara dengan peningkatan kes sebanyak 16% pada Ogos tahun ini berbanding Ogos tahun lepas.

Dan bila dipecahkan statistik kes mengikut julat umur dan kumpulan jantina, kumpulan remaja wanita dan wanita muda berusia 20-an hingga 30-an mencatat pertambahan sebanyak 74%. Bagi pengarah Pusat Promosi Tindak Balas Bvnvh Diri Jepun, Yasuyuki Shimizu, situasi ini dianggap menyedihkan. “Sebagai masyarakat, kami tidak boleh menunjukkan kelemahan, kami perlu menahan daripada mendedahkannya,” ujarnya.

“Ini bukan sebab mereka tidak boleh berjumpa pakar terapi atau kaunselor tetapi mereka merasakan mereka tidak boleh sama sekali menunjukkan kelemahan mereka kepada orang yang mereka sayang,” tambahnya. Bagi ramai warga Jepun, kes-kes sebegini dikaitkan dengan nilai gaman yang bermaksud ketabahan atau menafikan apa yang berlaku kepada diri.

Penulis pernah menyentuh secara panjang lebar perihal gaman dalam buku Dasar Pandang ke Jepun. Bagi mereka, mereka bergelut menyembunyikan kelemahan diri atau masalah peribadi daripada diketahui orang lain. Bagi para selebriti, tekanannya berlipat kali ganda kerana mereka perlu menunjukkan imej sempurna di depan khalayak awam.

Perkara ini tidak dibantu dengan kehadiran laman media sosial. Bohonglah jika ada selebriti tidak tertekan dengan kemahuan para peminat sentiasa kepinginkan berita figura pujaan mereka menonjolkan naratif kejayaan dan kegembiraan yang berterusan.

Dan apa saja perasaan bersifat negatif, walaupun ia jelas memerlukan bantuan pakar, ia perlu disembunyikan atau dianggap perkara peribadi.

Bagi orang awam, perkara sebegini dianggap lumrah dan memberi tekanan. Tetapi untuk para selebriti Jepun, tekanan yang dialami mereka amat tinggi lebih-lebih lagi bila ia turut dipengaruhi oleh jangkaan ratusan ribu atau jutaan peminat.

Dan mereka cuba berbicara hal sebegini secara terbuka, maka label pesakit mental akan melekat pada diri mereka sekaligus menjejaskan karier mereka sebagai selebriti.

Penerbit televisyen Tamaki Tsuda berkata, “Sekiranya anda seorang figura terkenal dan media mendapat tahu anda mendapatkan bantuan kesihatan mental, mereka akan memberi publisiti buruk sekaligus menjejaskan karier anda.

Jika anda pernah mendedahkan anda berdepan isu kesihatan mental, imej itu akan melekat pada jenama anda selama-lamanya. Dan bila itu berlaku, tawaran kerja yang diterima akan berkurangan.”

Isu pandemik Covid-19 secara tidak langsung turut memberi kesan kepada industri hiburan terutama di Jepun. Banyak urusan penggambaran membabitkan produksi filem dan televisyen terpaksa ditangguhkan atau diubah disebabkan protokol perlindungan Covid-19 yang dikeluarkan kerajaan.

Tsuda menambah, “Ramai penggiat industri hiburan kehilangan kerja mereka selepas pandemik Covid-19, jadi ia merupakan satu tamparan yang hebat. Kebanyakan pelakon diberi jadual kosong oleh agensi-agensi pengurusan mereka sejak beberapa bulan lepas.”

Bagi Perdana Menteri baru Yoshihide Suga, isu selebriti mengambil nyawa mereka sendiri merupakan sesuatu yang serius. Mereka bimbang ia boleh memberi inspirasi kepada peminat-peminat mereka terutama yang mempunyai isu kesihatan mental melakukan perkara sama.

Justeru, tidak hairanlah mengapa ketua setiausaha kabinet Suga, Katsunobu Kato mengeluarkan kenyataan ini sehari selepas kem4t1an Takeuchi, “Bagi memastikan masyarakat merasa tidak terasing dengan kebimbangan mereka, kita harus bekerjasama untuk membina masyarakat yang menyokong dan membantu antara satu sama lain.”

Tetapi bagi ramai pakar psikologi dan aktivis anti-bvnvh diri, janji sebegini bersifat kabur. Atau lebih tepat, sekadar menanam tebu di bibir. Profesor Michiko Ueda, pakar sains politik dari Universiti Waseda berkata, “Mereka kata kita patut mewujudkan masyarakat di mana tiada siapa pun patut merasa kesunyian. Tetapi tipikal dengan kerja perancangan kerajaan Jepun, tiada sebarang rancangan. Kita tidak boleh mengubah masyarakat dalam satu hari.”

RUJUKAN:

Hida, Hikari dan Rich, Motoko. (2020). The Pressure to Be Perfect Turns Deadly for Celebrities in Japan. New York Times. https://www.nytimes.com/2020/10/05/world/asia/japan-suicide-celebrities.html


ECRL – Dulu VS Kini

1. JarakSebelum ini 688 KM laluan utama (Fasa 1+2) + 6 spurline 68.7KM. Kini 640 KM laluan utama +spurline.

2. StesenSebelum ini 23 Stesen Pengkalan Kubor -> Port Klang merentasi 4 negeri, kini 20 Stesen merentasi 5 negeri dan Putrajaya.*Digugurkan – Pengkalan Kubor, Jelawat, Telaga Papan, Kerteh, Kuantan Sentral, Bentong, ITT Gombak, Gombak Utara*Ditambah Putrajaya Sentral, Di antara Putrajaya dan Port Klang(Cadangan Stesen), Bangi Kajang, Jelebu (Cadangan Stesen)

3. InterchangeDulu,*LRT Interchange dengan ECRL di ITT Gombak*KTM interchange dengan ECRL di stesen Mentakab*KTM Interchange dengan ECRL di Kota Bharu

Kini,*KTM interchange dengan ECRL di stesen Mentakab*KTM, ETS interchange ECRL Stesen Bangi-Kajang*ERL, MRT Interchange – Stesen Putrajya Sentral

4. KosDikurangkan dariapda RM65.5 Bilion kepada RM44 Billion iaitu pada kos RM68.7 juta/KM berbanding dengan RM95.5 juta/KM.

5. Terowong dan laluanDulu, 19 terowong dibina, Terowong Genting bakal menjadi Terowong terpanjang di Asia Tenggara – 18KM. Kini laluan terowong Genting dielakkan untuk menjimatkan kos.

ECRL juga akan mengelakkan daripada laluan Klang Gates Quartz Ridge di Gombak Selangor demi menjaga tapak bernilai tersebut.

6. Kontraktor tempatanPartipasi kontraktor tempatan akan dinaikkan daripada 40% daripada 30% perjanjian awal.

7. Tarikh siapTarikh siap ECRL ditolak kepada 31/12/2026 daripada 30/6/2024

8. Struktur PinjamanKekal – 85% EximBank 15% Dana Tempatan

9. Kadar FaedahKekal – 3.25%

10. MoratoriumDalam perbincangan kerana tempoh pembinaan telah bertambah dan tarikh akhir siap dipanjangkan.

11. Perkongsian keuntunganSebelum ini 100% milik Malaysia melalui MRL milik MOF. Kini 80% milik MRL 20% milik CCCC

12. Perkongsian Risiko Sebelum ini 100% milik Malaysia melalui MRL milik MOF. Kini 50% ditanggung MRL dan 50% ditanggung CCCC.

13. Operasi dan PenyelengaraanSebelum ini 100% milik Malaysia melalui MRL milik MOF. Kini 50% ditanggung MRL dan 50% ditanggung CCCC.

14. Keselamatan RelSebelum China tiada akses kepada sistem ECRL pasca pembinaan. Kini China ada akses rel ECRL dari KB ke Port Klang.

15. PemilikanSebelum ini 100% milik Malaysia melalui MRL. Kini belum dapat dipastikan. Mungkin ya mungkin tidak bergantung kepada perjanjian.

16. MalaysiaKekal belum kena jual.


Fahreddin Omer Pasha: Benteng Terakhir Uthmaniyyah Di Semenanjung Arab

“Askar! Aku merayu padamu atas nama Rasulullah, Saksi Aku. Aku mengarahkan kamu untuk mempertahankan Baginda dan kota Baginda hingga ke peluru terakhir dan hembusan nafas terakhir tanpa mengira kekuatan musuh. Semoga Allah bersama kita dan semoga rahmat Muhammad bersama kita.”

“Wahai pegawai-pegawai tentera Turki yang berani. Wahai Muhammad-Muhammad kecil. Majulah dan berjanji kepadaku dihadapan Tuhan kita dan Nabi kita untuk memartabatkan iman dengan pengorbanan jiwa.”

Itulah kata-kata semangat yang dilantun oleh Fahreddin Omer Pasha selepas solat jumaat pada tahun 1918, tahun terakhir P3rang Dunia Pertama, menurut memoir seorang saksi.

Siapa Fahreddin Pasha

Fahreddin Omer (Turkkan) Pasha, dilahirkan di Ruse, Bulgaria (ketika itu dibawah kekuasaan Empayar Uthmaniyah) pada 1868.

Beliau berkhidmat dalam empat p3rang besar iaitu

P3rang Itali-Turki (Italo-Turkish W4r)

P3rang Balkan

P3rang Dunia Pertama

P3rang Kemerdekaan Turki

Ketika P3rang Dunia Pertama, beliau mengetuai Hejaz Expeditionary Force untuk mempertahankan Hejaz sebelum kejadian Arab-Revolt.

Selepas pengisytiharkan Turki sebagai republik, beliau mengambil nama Turkkan sebagai nama keluarga selepas Surname Law 1934.

Selepas beliau bebas dari penjara, beliau berkhidmat dalam tentera turki dalam P3rang Kemerdekaan Turki di bawah pimpinan Mustafa Kemal Pasha untuk mengambil semula Anatolia daripada pengaruh Greece dan Perancis.

Beliau dilantik sebagai Duta Turki ke Kabul selepas pep3rangan

Beliau meninggal pada 22 November 1948 akibat strok

Benteng Terakhir Madinah

Tidak lama selepas ketibaan Hejaz Expeditonary di Madinah, pemberontakan yang diketuai oleh Sharif Hussein (Sharif Mekkah) meletus. Pertahanan di Madinah lebih kukuh berbanding di Mekkah menyebabkan pemberontak gagal menguasai Madinah.

Pemberontakan yang menyebabkan kota Madinah dikepung mengakibatkan masalah bekalan makanan dan pakaian. Ramai penduduk Madinah mati kelaparan. Anggota tentera pula dikatakan makan rumput di pergunungan dan ramai mati akibat keracunan.

Keadaan diburukkan dengan ser4ngan belalang yang mengakibatkan sumber makanan berkurang secara mendadak. Dalam keadaan terdesak askar-askar sanggup memakan belalang. Fakhreddin Pasha telah mengarahkan penanaman gandum dan ladang kurma di Madinah.

Dalam kekalutan akibat pengepungan Madinah, Fahreddin Pasha mengarahkan khazanah-khazanah di Madinah termasuk barangan-barangan milik Rasulullah untuk dihantar ke Istanbul bagi mengelakkan daripada jatuh ke tangan orang Arab yang berada dibawah pengaruh British.

Pada 30 October 1918, Gencatan Senjata Mudros (Mudros Armistice) ditandatangani oleh pihak Uthmaniyyah. Perjanjian ini menamatkan kedaulatan Uthmaniyyah di Hejaz dan mengarahkan semua tentera menyerah diri dan senjata.

Meskipun telah diarah menyerahkan pedang oleh Kementerian P3rang sebagai tanda menyerah kalah dan akur pada Mudros Armistice, beliau tidak berbuat demikian. Hal ini menyebabkan kekecewaan pihak kerajaan dan menyebabkan Sultan Mehmed VI memecat beliau. Walaupun begitu, beliau tetap membiarkan bendera Turki berkibar dan mengetuai pertahanan di Madinah selama 72 hari selepas pep3rangan tamat.

Akhirnya pada January 1919, pegawai-pegawai tenteranya menahan, menangkap serta menyerahkan Fahreddin Pasha kepada Raja Abdullah I di dan akhirnya menyerah kalah serta menyerahkan kedaulatan Madinah kepada Sharif Hussein bin Ali. Maka, kota Madinah adalah satu-satunya tanah kekuasaan Uthmaniyyah di Semenanjung Tanah Arab yang tidak jatuh ke tangan pihak bersekutu ketika P3rang Dunia Pertama.

Sebagai rumusan, meskipun memiliki tentera yang kecil bilangannya berbanding musuh iaitu orang Arab dan British, meskipun keadaan Madinah yang terputus hubungan dengan dunia luar selama 9 bulan, meskipun masalah penularan w4bak, kebuluran, sabotaj dan siri ser4ngan oleh musuh, meskipun perjanjian penyerahan kalah telah ditandatangani, beliau tidak menyerah kalah dan tidak memberi peluang kepada musuh untuk menduduki Madinah.

Artikel dikirimkan oleh H.A Rahman untuk The Patriots.

RUJUKAN:

Çabuk, Mustafa. (2018). İngiliz Belgelerine Göre Fahreddin Paşa Ve Medine Savunmasi Fakhri Pasha And Defense Of Medina According To British Documents.

Tucker, S. (Ed.). (2014). World W4r I: The Definitive Encyclopedia and Document Collection (2nd ed., Vol. 1, pp. 1065). Santa Barbara: Abc-Clio.

Maurice, F. (1943). The Armistices of 1918. In The Armistices of 1918. London: Oxford University Press.